*ส่วนที่ 2*

*ประเด็นการพัฒนาจังหวัดสมุทรปราการ*

1. ประเด็นการพัฒนาจังหวัดสมุทรปราการ

# บทวิเคราะห์

## การวิเคราะห์ข้อมูลจากตัวชี้วัดการพัฒนาจังหวัดสมุทรปราการ

สำนักงานสภาพัฒนาการเศรษฐกิจและสังคมแห่งชาติ ได้จัดทำข้อมูลตัวชี้วัดการพัฒนาของจังหวัด พ.ศ. 2564 โดยแยกมิติการพัฒนาเป็น 5 ด้าน ได้แก่ มิติการพัฒนาคน มิติเศรษฐกิจและความมั่นคง มิติสิ่งแวดล้อม มิติสันติภาพและความยุติธรรม และมิติความเป็นหุ้นส่วนการพัฒนา โดยจังหวัดสมุทรปราการมีผลการพัฒนา ดังนี้

จากข้อมูลตัวชี้วัดการพัฒนาของจังหวัดข้างต้น แสดงให้เห็นว่า ปี 2564 ในภาพรวมจังหวัดสมุทรปราการ มีมิติการพัฒนาที่สูงกว่าค่ากลางของประเทศ โดยเมื่อมองแยกรายมิติจะพบว่ามิติการพัฒนาคน มิติเศรษฐกิจและความมั่นคง มิติสิ่งแวดล้อมและมิติสันติภาพและความยุติธรรม จะมีค่าการพัฒนาที่สูงกว่า  
ค่ากลางของประเทศ แต่ในส่วนของมิติความเป็นหุ้นส่วนการพัฒนามีค่าการพัฒนาที่ต่ำกว่าค่ากลางของประเทศ

ตารางที่ 2.1‑1 แสดงข้อมูลตัวชี้วัดการพัฒนาของจังหวัดเปรียบเทียบกับค่ากลางของประเทศ

|  |  |  |  |  |  |  |
| --- | --- | --- | --- | --- | --- | --- |
| **มิติ** | **ปีก่อนหน้า** | | | **ปีปัจจุบัน** | | |
| **จังหวัดสมุทรปราการ** | **ค่ากลางของ**  **ประเทศ** | **สูง/ต่ำ** | **จังหวัดสมุทรปราการ** | **ค่ากลางของ**  **ประเทศ** | **สูง/ต่ำ** |
| **ภาพรวม** | **61.88** | **50.86** | **สูง (11.02)**▲ | **59.06** | **52.87** | **สูง (6.19)**▲ |
| **1. ด้านการพัฒนาคน** | 75.37 | 59.89 | สูง (15.48) ▲ | 77.24 | 63.20 | สูง (14.04) ▲ |
| **2. ด้านเศรษฐกิจและความมั่นคง** | 57.09 | 50.06 | สูง (7.03) ▲ | 53.85 | 50.03 | สูง (3.82) ▲ |
| **3. ด้านสิ่งแวดล้อม** | 77.54 | 51.60 | สูง (25.94) ▲ | 64.57 | 50.92 | สูง (13.65) ▲ |
| **4. ด้านสันติภาพและความยุติธรรม** | 62.68 | 62.02 | สูง (0.66) ▲ | 63.93 | 63.45 | สูง (0.48) ▲ |
| **5. ด้านความเป็นหุ้นส่วนพัฒนา** | 43.39 | 38.69 | สูง (4.71) ▲ | 41.85 | 44.68 | ต่ำ (2.83) ▼ |

**แหล่งที่มา:** สำนักงานสภาพัฒนาการเศรษฐกิจและสังคมแห่งชาติ

เมื่อพิจารณาข้อมูลตัวชี้วัดการพัฒนาของจังหวัดทั้งในเชิงปริมาณ เชิงคุณภาพ และตัวชี้วัดที่มีการผกผันในแต่ล่ะมิติพบว่า **มิติการพัฒนาคน**ส่วนใหญ่ผ่านเกณฑ์การพัฒนาในระดับที่สูงกว่ามาตรฐานของประเทศ ยกเว้น ร้อยละของทารกแรกเกิดที่มีน้ำหนักต่ำว่าเกณฑ์และอัตราการเข้าเรียนรวมระดับมัธยมศึกษาตอนปลายและอาชีวศึกษา **มิติเศรษฐกิจและความมั่นคง**ตัวชี้วัดที่ผ่านเกณฑ์การพัฒนามาตรฐานของประเทศทั้งหมด   
5 ตัวชี้วัด ได้แก่ อัตราส่วนหนี้เฉลี่ยต่อรายได้เฉลี่ยของครัวเรือน ผลิตภาพแรงงาน สัดส่วนปริมาณการใช้ไฟฟ้าภาคครัวเรือนต่อประชากร ร้อยละผู้อยู่ในระบบประกันสังคมต่อกำลังแรงงานและสัมประสิทธิ์การกระจายรายได้  **มิติสิ่งแวดล้อม**ส่วนใหญ่ผ่านเกณฑ์การพัฒนาในระดับที่สูงกว่ามาตรฐานของประเทศ ยกเว้น สัดส่วนปริมาณขยะที่กำจัดถูกต้องต่อปริมาณขยะที่เกิดขึ้น **มิติสันติภาพและยุติธรรม**ตัวชี้วัดที่ผ่านเกณฑ์การพัฒนามาตรฐานของประเทศทั้งหมด 2 ตัวชี้วัด ได้แก่ จำนวนเจ้าหน้าที่ตำรวจต่อประชากรแสนคน และอัตราการฆ่าตัวตายต่อประชากรแสนคน นอกจากนี้ยังมีตัวชี้วัดใน**ด้านมิติความเป็นหุ้นส่วนพัฒนา**ผ่านเกณฑ์พัฒนาในระดับที่สูงกว่ามาตรฐาน 2 ตัวชี้วัด ได้แก่ ร้อยละของประชากรที่เข้าถึงอินเตอร์เน็ตและร้อยละภาษีที่ท้องถิ่นจัดเก็บได้ต่อรายได้รวมที่ไม่รวมเงินอุดหนุนและเงินอุดหนุนเฉพาะกิจ

ตารางที่ 2.1‑2 แสดงตัวชี้วัดการพัฒนาประเทศเปรียบเทียบกับจังหวัดสมุทรปราการ


|  |  |  |  |  |  |  |
| --- | --- | --- | --- | --- | --- | --- |
| **มิติการพัฒนา** | **ตัวชี้วัด** | **ประเทศ** | | **สมุทรปราการ** | | **หน่วย** |
| **ปีก่อนหน้า** | **ปีปัจจุบัน** | **ปีก่อนหน้า** | **ปีปัจจุบัน** |
| **การพัฒนาคน** | PP\_01) ร้อยละประชากรที่อยู่ใต้เส้นความยากจน\* | 11.38 | 6.14 | 0.33 | 0.56 | ร้อยละ |
| PP\_02) ร้อยละของทารกแรกเกิดที่มีน้ำหนักต่ำกว่าเกณฑ์\* | 10.19 | 10.47 | 11.42 | 11.71 | ร้อยละทารกเกิดมีชีพ |
| PP\_03) ร้อยละของประชากรที่เจ็บป่วยที่เป็นผู้ป่วยใน\* | 11.21 | 11.23 | 6.51 | 6.38 | ร้อยละ |
| PP\_04) อัตราส่วนประชากรต่อแพทย์ (คน/แพทย์)\* | 2,549 | 2,274 | 2,231 | 1,819 | คน/แพทย์ |
| PP\_05) อัตราการเข้าเรียนรวมระดับมัธยมศึกษาตอนปลายและอาชีวศึกษา | 76.51 | 73.70 | 68.34 | 67.32 | ร้อยละ |
| PP\_06) จำนวนปีการศึกษาเฉลี่ยประชากรไทยอายุ 15-59 ปี | 9.07 | 9.15 | 10.12 | 10.34 | ปี |
| PP\_07) ค่าเฉลี่ยคะแนน o-net มัธยมศึกษาตอนปลาย | 33.60 | 35.29 | 37.15 | 37.63 | คะแนน |
| **เศรษฐกิจและความมั่งคั่ง** | PT\_01) อัตราการเปลี่ยนแปลงของรายได้เฉลี่ยของครัวเรือนในจังหวัด | -0.00 | -0.46 | -2.50 | -6.94 | ร้อยละ |
| PT\_02) อัตราการเปลี่ยนแปลงของผลิตภัณฑ์มวลรวมจังหวัด | 4.14 | 0.68 | 8.19 | -1.45 | ร้อยละ |
| PT\_03) อัตราการว่างงาน\* | 0.89 | 0.86 | 1.64 | 1.59 | ร้อยละ |
| PT\_04) อัตราส่วนหนี้เฉลี่ยต่อรายได้เฉลี่ยของครัวเรือน\* | 7.46 | 6.9 | 5.28 | 4.98 | เท่า |
| PT\_05) ผลิตภาพแรงงาน | 117,916 | 121,328 | 459,657 | 447,471 | ร้อยละ |
| PT\_06) สัดส่วนปริมาณการใช้ไฟฟ้าภาคครัวเรือนต่อประชากร | 506.11 | 548.49 | 1,175.79 | 1,281.72 | กิโลวัตต์-ชม./คน |
| PT\_07) สัดส่วนปริมาณน้ำมันเชื้อเพลิงในภาคอุตสาหกรรมต่อ GPP ภาคอุตสาหกรรม\* | 598.28 | 469.42 | 478.79 | 493.44 | ลิตร/ล้านบาท |
| PT\_08) ร้อยละผู้อยู่ในระบบประกันสังคมต่อกำลังแรงงาน | 23.26 | 24.93 | 70.72 | 70.94 | ร้อยละ |
| PT\_09) ร้อยละของครัวเรือนที่มีบ้านและที่ดินเป็นของตัวเอง | 83.11 | 82.47 | 39.99 | 42.05 | ร้อยละ |
| PT\_10) ร้อยละของหมู่บ้านที่ถนนสายหลักใช้การได้ตลอดปี | 61.81 | 65.46 | 32.07 | 18.86 | ร้อยละ |
| PT\_11) สัมประสิทธิ์การกระจายรายได้\* | 0.427 | 0.432 | 0.263 | 0.255 |  |
| **สิ่งแวดล้อม** | PN\_01) อัตราการเปลี่ยนแปลงของพื้นที่ป่าไม้ในจังหวัด | 0.42 | 0.10 | 1.72 | 27.42 | ร้อยละ |
| PN\_02) สัดส่วนปริมาณขยะที่กำจัดถูกต้องต่อปริมาณขยะที่เกิดขึ้น | 22.46 | 18.80 | 78.67 | 15.60 | ร้อยละ |
| PN\_03) ร้อยละของครัวเรือนที่เข้าถึงน้ำประปา | 16.53 | 16.81 | 54.72 | 54.90 | ร้อยละ |
| PN\_04) ร้อยละของประชากรที่ประสบอุทกภัย\* | 0.18 | 1.51 | 0.00 | 0.00 | ร้อยละ |
| PN\_05) ร้อยละของประชากรที่ประสบภัยแล้ง\* | 0.00 | 0.00 | 0.00 | 0.00 | ร้อยละ |
| **สันติภาพและยุติธรรม** | PC\_01) การแจ้งความคดีชีวิต ร่างกาย เพศ และคดีประทุษร้ายต่อทรัพย์\* | 95.67 | 80.86 | 94.68 | 92.50 | ต่อแสนคน |
| PC\_02) จำนวนของประชากรในเรือนจำ\* | 508.66 | 502.87 | 559.85 | 552.17 | ต่อแสนคน |
| PC\_03) จำนวนเจ้าหน้าที่ตำรวจ | 267.98 | 268.05 | 392.81 | 302.18 | ต่อแสนคน |
| PC\_04) อัตราการฆ่าตัวตาย\* | 6.39 | 7.08 | 4.22 | 4.68 | ต่อแสนคน |
| PC\_05) จำนวนผู้ถูกกักขังที่รอการพิพากษาในสัดส่วนของประชากร ในเรือนจำ\* | 17.71 | 16.52 | 30.58 | 21.06 | ร้อยละ |
| **ความเป็นหุ้นส่วนพัฒนา** | PS\_01) ร้อยละของประชากรที่เข้าถึงอินเตอร์เน็ต | 50.80 | 60.75 | 74.16 | 82.88 | ร้อยละ |
| PS\_02) ร้อยละภาษีที่ท้องถิ่นจัดเก็บได้ต่อรายได้รวมที่ไม่รวมเงินอุดหนุนและเงินอุดหนุนเฉพาะกิจ | 11.02 | 11.56 | 21.70 | 22363 | ร้อยละ |
| PS\_03) ความสามารถในการเบิกจ่ายงบประมาณของจังหวัด | 70.14 | 71.87 | 63.52 | 49.22 | ร้อยละ |
| PS\_04) สัดส่วนขององค์กรชุมชนต่อประชากรแสนคน | 129.32 | 142.82 | 16.96 | 18.74 | แห่ง/แสนคน |

**หมายเหตุ \*** ตัวชี้วัดที่มีการผกผันข้อมูล

**แหล่งที่มา:** สำนักงานสภาพัฒนาการเศรษฐกิจและสังคมแห่งชาติ

ผลการวิเคราะห์ตัวชี้วัดการพัฒนาระดับจังหวัด ของจังหวัดสมุทรปราการ ใน ปี 2564 ดังตารางที่ 2.1-2 พบว่า **จังหวัดสมุทรปราการมีตัวชี้วัดที่ผ่านเกณฑ์การพัฒนา จำนวน 18 ตัวชี้วัด และตัวชี้วัดที่ตกเกณฑ์ จำนวน 14 ตัวชี้วัด** ซึ่งจะต้องนำประเด็นปัญหามาวิเคราะห์สาเหตุ/ปัจจัย และแนวทาง การแก้ไขปัญหา  
เพื่อกำหนดแนวทางการพัฒนาเชิงยุทธศาสตร์และแผนงาน/โครงการ โดยมีประเด็นปัญหา ที่สำคัญในแต่ละมิติ ดังนี้

ภาพที่ 2.1‑1 แสดงตัวชี้วัดการพัฒนาประเทศเปรียบเทียบกับจังหวัดสมุทรปราการ



**ความเป็นหุ้นส่วนพัฒนา**

**สันดิภาพและยุติธรรม**

**เศรษฐกิจและความมั่นคั่ง**

**สิ่งแวดล้อม**

**การพัฒนาคน**

**แหล่งที่มา:** สำนักงานสภาพัฒนาการเศรษฐกิจและสังคมแห่งชาติ

### มิติด้านการพัฒนาคน ( People )

แสดงการกระจายผลการพัฒนาและโอกาสสู่คนส่วนใหญ่ของสังคมโดยวัดจากตัวชี้วัดทั้งหมด   
7 ตัวชี้วัด มีภาพรวมมิติการพัฒนาคน ร้อยละ 77.24 (ค่ากลางของประเทศ 63.20) จากผลการวิเคราะห์ตัวชี้วัด ทั้งในเชิงปริมาณ เชิงคุณภาพ และตัวชี้วัดที่มีการผกผันข้อมูล พบว่าตัวชี้วัดที่ผ่านเกณฑ์มาตรฐาน  
การพัฒนาทั้งหมด 5 ตัวชี้วัด คือ ร้อยละของประชากรที่อยู่ใต้เส้นความยากจนเพียง ร้อยละ 0.56 (ค่ากลาง  
ของประเทศ ร้อยละ 6.14) ร้อยละของประชากรที่เจ็บป่วยที่เป็นผู้ป่วยภายใน ร้อยละ 6.38 (ค่ากลาง  
ของประเทศ ร้อยละ 11.23) จำนวนปีการศึกษาเฉลี่ยประชากรไทยอายุ 15-59 ปี เท่ากับ 10.34 ปี (ค่ากลางของประเทศ เท่ากับ 9.15) อัตราส่วนประชากรต่อแพทย์เท่ากับ 1,819 คน/แพทย์ (ค่ากลางของประเทศเท่ากับ 2,549 คน/แพทย์) และค่าเฉลี่ยคะแนน O-Net มัธยมศึกษาตอนปลายเท่ากับ 37.63 คะแนน (ค่ากลางของประเทศ เท่ากับ 35.29 ในมิตินี้ถึงแม้ในภาพรวมจังหวัดจะมีการพัฒนาสูงกว่าค่ากลางของประเทศ   
ยังมีตัวชี้วัดที่จังหวัดต้องให้ความสำคัญในเรื่องของการศึกษาและการสาธารณสุข เนื่องจากผลการวิเคราะห์  
ของตัวชี้วัดไม่ผ่านเกณฑ์การพัฒนา คือ ร้อยละของทารกแรกเกิดที่มีน้ำหนักต่ำกว่าเกณฑ์ ร้อยละ 11.71   
(ค่ากลางของประเทศ ร้อยละ 10.47) และอัตราการเข้าเรียนรวมระดับมัธยมศึกษาตอนปลายและอาชีวศึกษาเท่ากับ 62.32 (ค่ากลางของประเทศเท่ากับ 73.70)

### มิติด้านเศรษฐกิจและความมั่นคั่ง (Prosperity)

แสดงระดับการพัฒนาด้านเศรษฐกิจและความมั่นคั่งโดยวัดจากตัวชี้วัดทั้งหมด 11 ตัวชี้วัด   
จังหวัดมีภาพรวมมิติเศษฐกิจและความมั่นคงสูงกว่าค่ากลางของประเทศ ร้อยละ 77.24 (ค่ากลางของประเทศ ร้อยละ 63.20) โดยผลการวิเคราะห์ตัวชี้วัด ทั้งในเชิงปริมาณ เชิงคุณภาพ และตัวชี้วัดที่มีการผกผันข้อมูล ตัวชี้วัดที่ผ่านเกณฑ์การพัฒนามีทั้งหมด 5 ตัวชี้วัด คือ อัตราส่วนหนี้เฉลี่ยต่อรายได้เฉลี่ยของครัวเรือนเท่ากับ   
4.98 เท่า (ค่ากลางของประเทศเท่ากับ 6.92 เท่า) ผลิตภาพแรงงานเท่ากับ 447,471 บาท/คน (ค่ากลาง  
ของประเทศเท่ากับ 121,328 บาท/คน) สัดส่วนปริมาณการใช้ไฟฟ้าภาคครัวเรือนต่อประชากรเท่ากับ 1,281.72 กิโลวัตต์-ชั่วโมง/คน (ค่ากลางของประเทศเท่ากับ 548.49 กิโลวัตต์-ชั่วโมง/คน) ร้อยละผู้อยู่ในระบบประกันสังคมต่อกำลังแรงงาน ร้อยละ 70.94 (ค่ากลางของประเทศร้อยละะ 24.93) และสัมประสิทธิ์  
การกระจายรายได้ของจังหวัดเท่ากับ 0.358 (ค่ากลางของประเทศเท่ากับ 0.432) ในส่วนของตัวชี้วัดที่ไม่ผ่านเกณฑ์การพัฒนามีทั้งหมด 6 ตัวชี้วัด คือ อัตราการเปลี่ยนแปลงของรายได้เฉลี่ยของครัวเรือนในจังหวัด ร้อยละ -6.94 (ค่ากลางของประเทศ ร้อยละ -0.46) อัตราการเปลี่ยนแปลงของผลิตภัณฑ์มวลรวมของจังหวัด ร้อยละ   
-1.45 (ค่ากลางของประเทศ ร้อยละ 0.68) อัตราการว่างงาน ร้อยละ 1.59 (ค่ากลางของประเทศ ร้อยละ 0.86) สัดส่วนปริมาณน้ำมันเชื้อเพลิงในภาคอุตสาหกรรมต่อ GPP ภาคอุตสาหกรรมเท่ากับ 493.44 ลิตร/ล้านบาท (ค่ากลางของประเทศเท่ากับ 469.42 ลิตร/ล้านบาท) ร้อยละของครัวเรือนที่มีบ้านและที่ดินเป็นของตนเอง ร้อยละ 42.05 (ค่ากลางของประเทศ ร้อยละ 82.47) และร้อยละของหมู่บ้านที่ถนนสายหลักใช้การได้ตลอดปี ร้อยละ 18.86 (ค่ากลางของประเทศ ร้อยละ 65.46) ซึ่งตัวชี้วัดอัตราการเปลี่ยนแปลงของรายได้เฉลี่ย  
ของครัวเรือนในจังหวัด อัตราการเปลี่ยนแปลงของผลิตภัณฑ์มวลรวมของจังหวัด อัตราการว่างงาน สัดส่วนปริมาณน้ำมันเชื้อเพลิงในภาคอุตสาหกรรมต่อ GPP ภาคอุตสาหกรรม อาจมีสาเหตุมากจาก ครัวเรือนอาจมีสาเหตุมากจากครัวเรือนมีรายได้เฉลี่ยลดลงและผลิตภัณฑ์มวลรวมจังหวัด (GPP) มีการหดตัวต่อเนื่อง   
จึงส่งผลให้อัตราการว่างงานเพิ่มสูงขึ้น และ ซึ่งจังหวัดฯ จะต้องให้ความสำคัญและกำหนดยุทธศาสตร์  
และแผนงาน/โครงการ เพื่อส่งเสริมการค้าและการลงทุนให้เศรษฐกิจมีการเติบโตอย่างต่อเนื่องและมีเสถียรภาพมากขึ้น

### มิติด้านสิ่งแวดล้อม (Planet)

แสดงระดับการพัฒนาด้านทรัพยากรธรรมชาติและสิ่งแวดล้อมโดยพิจารณาจากตัวชี้วัดทั้งหมด   
5 ตัวชี้วัด พบว่า จังหวัดสมุทรปราการมีมิติการพัฒนาด้านสิ่งแวดล้อมที่สูงกว่าค่ากลางของประเทศ   
ร้อยละ 64.57 (ค่ากลางของประเทศ 50.03) โดยมีตัวชี้วัดที่ผ่านเกณฑ์มาตรฐานการพัฒนา 4 ตัวชี้วัด   
คือ อัตราการเปลี่ยนแปลงของพื้นที่ป่าไม้ในจังหวัด ร้อยละ 27.42 (ค่ากลางของประเทศ ร้อยละ 0.10)   
ร้อยละของครัวเรือนที่เข้าถึงน้ำประปา ร้อยละ 54.90 (ค่ากลางของประเทศ ร้อยละ 16.81) ร้อยละของประชากรที่ประสบอุทกภัย ร้อยละ 0.00 (ค่ากลางของประเทศ 1.51) และร้อยละของประชากรที่ประสบภัยแล้ง   
ร้อยละ 0.00 (ค่ากลางของประเทศ 0.00) ส่วนตัวชี้วัดที่ไม่ผ่านเกณฑ์มาตรฐานการพัฒนา คือ สัดส่วนปริมาณขยะกำจัดถูกต้องต่อปริมาณขยะที่เกิดขึ้น ร้อยละ 15.60 (ค่ากลางของประเทศ 18.80) จังหวัดฯ จะต้องให้ความสำคัญกับการรักษาสิ่งแวดล้อมและการอนุรักษ์พลังงาน ซึ่งจะต้องมีแผนงาน/โครงการ ในการลดปริมาณขยะทั้งจากครัวเรือนและอุตสาหกรรม รวมถึงการสร้างเสริมและปลูกจิตสำนึกในการรักษาสิ่งแวดล้อม  
และการใช้พลังงานอย่างมีประสิทธิภาพสูงสุด

### มิติด้านสันติภาพและยุติธรรม (Peace)

แสดงระดับการพัฒนาด้านสันติภาพและยุติธรรม โดยพิจารณาจากตัวชี้วัดทั้งหมด 5 ตัวชี้วัด   
จังหวัดสมุทรปราการมีภาพรวมผ่านเกณฑ์มาตรฐานการพัฒนา ร้อยละ 63.93 (ค่ากลางของประเทศ 63.45) จากผลการวิเคราะห์ตัวชี้วัด 5 ตัวชี้วัด พบว่า ตัวชี้วัดที่ผ่านเกณฑ์การพัฒนา คือ จำนวนเจ้าหน้าที่ตำรวจเท่ากับ 302.18 ต่อแสนคน (ค่ากลางของประเทศเท่ากับ 268.05 ต่อแสนคน) และอัตราการฆ่าตัวตายเท่ากับ 4.68   
ต่อแสนคน (ค่ากลางของประเทศ 7.08 ต่อแสนคน) ในส่วนของตัวชี้วัดที่ไม่ผ่านเกณฑ์การพัฒนา คือ   
การแจ้งความคดีชีวิต ร่างกาย เพศ และคดีประทุษร้ายต่อทรัพย์เท่ากับ 92.50 ต่อแสนคน (ค่ากลาง  
ของประเทศ 80.86 ต่อแสนคน) จำนวนของประชากรในเรือนจำเท่ากับ 552.17 ต่อแสนคน (ค่ากลาง  
ของประเทศ 502.87 ต่อแสนคน) และจำนวนผู้ถูกกักขังที่รอการพิพากษาในสัดส่วนของประชากรในเรือนจำ ร้อยละ 21.06 (ค่ากลางของประเทศ ร้อยละ 16.52) จังหวัดสมุทรปราการจะต้องให้ความสำคัญ  
ในด้านความมั่นคงปลอดภัยในชีวิตและทรัพย์สินของประชาชน การให้ความรู้ด้านกฎหมายและกระบวนการยุติธรรมแก่ประชาชนอย่างทั่วถึง รวมทั้งเสริมสร้างความเข้มแข็งของสถาบันครอบครัว ซึ่งเป็นรากฐานที่สำคัญ  
ของมนุษย์ ดังนั้นจะต้องมีแผนงาน/โครงการ ในการให้ความรู้ด้านกฎหมายและกระบวนการยุติธรรม  
ให้กับประชากรในจังหวัดสมุทรปราการ ปลูกจิตสำนึกเกี่ยวกับผลร้ายจากการกระทำผิดกฎหมาย เสริมสร้าง  
ความเข้มแข็งอบอุ่นในครอบครัว

**5) มิติด้านความเป็นหุ้นส่วนพัฒนา (Partnership)**

แสดงความสามารถของภาครัฐในการให้บริการสาธารณะ การจัดเก็บรายได้ของท้องถิ่น  
และการบริหารงบประมาณของจังหวัด มิติด้านความเป็นหุ้นส่วน พบว่า จังหวัดสมุทรปราการ   
มีการพัฒนาภาพรวมต่ำกว่าค่ากลางของประเทศ ร้อยละ 41.85 (ค่ากลางของประเทศ 44.68) ซึ่งมีตัวชี้วัด  
ที่ผ่านเกณฑ์มาตรฐานการพัฒนา 2 ตัวชี้วัด คือ ร้อยละของประชากรที่เข้าถึงอินเตอร์เน็ตร้อยละ 82.88   
(ค่ากลางของประเทศ ร้อยละ 60.75) และร้อยละภาษีที่ท้องถิ่นจัดเก็บได้ต่อรายได้รวมที่ไม่รวมเงินอุดหนุน  
และเงินอุดหนุนเฉพาะกิจร้อยละ 22.63 (ค่ากลางของประเทศ ร้อยละ 11.56) และในมิติด้านความเป็นหุ้นส่วนพัฒนา มีตัวชี้วัดที่ไม่ผ่านเกณฑ์มาตรฐาน 2 ตัวชี้วัด คือ ความสามารถในการเบิกจ่ายงบประมาณของจังหวัด ร้อยละ 49.22 (ค่ากลางของประเทศ ร้อยละ 71.87 สัดส่วนองค์กรชุมชนต่อประชากรแสนคน 18.74   
แห่ง/แสนคน (ค่ากลางของประเทศ 142.82 แห่ง/แสนคน) ในส่วนของการบริหารผลการเบิกจ่ายส่วนราชการ  
ที่รับผิดชอบโครงการงบลงทุนจะต้องให้ความสำคัญกับการสำรวจหน้างาน การเตรียมความพร้อมของโครงการ และการประชาคมผู้มีส่วนได้ส่วนเสียเพื่อให้ได้แผนงาน/โครงการที่มีผลการดำเนินงาน/ผลการเบิกจ่ายที่เป็นไปตามแผนงานฯ เนื่องจากการดำเนินโครงการงบลงทุนประเภทโครงสร้างพื้นฐานในเขตชุมชนเมือง  
มักจะประสบปัญหาขาดความร่วมมือของประชาชนเข้าร่วมประชาคมแผน เมื่อเข้าไปดำเนินการแล้วอาจเกิด  
การต่อต้านหรือเรียกร้องให้เพิ่มรูปแบบรายการ รวมทั้งปัญหาหน้างานที่เกิดจากการสำรวจระบบสาธารณูปโภคใต้ดินที่ต้องรื้อย้ายไม่ครบถ้วน ทั้งนี้จังหวัดสมุทรปราการจะต้องส่งเสริมบทบาทและการจัดตั้งองค์กรชุมชนเพิ่มขึ้น

### สำหรับประเด็นที่จังหวัดจะต้องให้ความสำคัญ มีดังนี้

**(1)** บริหารจัดการทรัพยากรและสิ่งแวดล้อมให้มีประสิทธิภาพ โดยเฉพาะปัญหาการกัดเซาะชายฝั่ง การจัดการขยะ และมลพิษที่เกิดจากภาคอุตสาหกรรม

**(2)** พัฒนาทักษะฝีมือแรงงานให้สอดคล้องกับความต้องการของตลาด

**(3)** พัฒนาระบบสาธารณูปโภคเพื่อให้ประชาชนสามารถเข้าถึงบริการได้อย่างสะดวกและทั่วถึง

**(4)** ส่งเสริมภาคธุรกิจให้มีศักยภาพในการแข่งขันสามารถรองรับการเปลี่ยนแปลงของเทคโนโลยีดิจิทัลและการกีดกัดทางการค้า

**(5)** พัฒนาด้านความมั่นคงและคุณภาพชีวิต รวมทั้งกระบวนการมีส่วนร่วมของประชาชน

## การวิเคราะห์ข้อมูลตามดัชนีความก้าวหน้าของคน (Human Achievement Index- HAI)

สำนักงานสภาพัฒนาการเศรษฐกิจและสังคมแห่งชาติ (สศช.) ได้จัดทำดัชนีความก้าวหน้าของคน (Human Achievement Index - HAI) ปี 2562 ขึ้น สำหรับใช้เป็นเครื่องมือประเมินความก้าวหน้าของคนในระดับจังหวัดและวิเคราะห์ผลการประเมินความก้าวหน้าของคนด้วยดัชนีดังกล่าว เพื่อจังหวัดต่างๆ ได้ทราบถึงลำดับตำแหน่งความก้าวหน้าของคนในจังหวัดซึ่งจะนำไปสู่การพัฒนาและแก้ปัญหาเชิงลึกในประเด็นที่ส่งผลกระทบทั้งเชิงบวกและเชิงลบต่อความก้าวหน้าของคน

ดัชนีความก้าวหน้าของคน ประกอบด้วย ดัชนี 8 ดัชนีย่อย ได้แก่ 1) ดัชนีย่อยด้านสุขภาพ 2) ดัชนีย่อยด้านการศึกษา 3) ดัชนีย่อยด้านชีวิตการงาน 4) ดัชนีย่อยด้านรายได้ 5) ดัชนีย่อยด้านที่อยู่อาศัยและสภาพแวดล้อม 6) ดัชนีย่อยด้านชีวิตครอบครัวและชุมชน 7) ดัชนีย่อยด้านการคมนาคมและการสื่อสาร และ 8) ดัชนีย่อยด้านการมีส่วนร่วม โดยมีตัวชี้วัดย่อย จำนวน 32 ตัวชี้วัด โดยนำเสนอการวิเคราะห์ข้อมูล ตามดัชนีความก้าวหน้าของคนในภาพรวม ความก้าวหน้าและล้าหลังในระดับตัวชี้วัดย่อยที่สำคัญของคนจังหวัดสมุทรปราการ ดังนี้

### สรุปภาพรวมความก้าวหน้าของคนจังหวัดสมุทรปราการ

จังหวัดสมุทรปราการมีดัชนีความก้าวหน้าของคนอยู่ในลำดับที่ 33 ของประเทศ ซึ่งมีค่าดัชนีความก้าวหน้าของคนอยู่ 0.6174 ซึ่งมีค่าต่ำกว่าเมื่อเทียบในระดับภาคกลาง (0.6499) และต่ำกว่า  
เมื่อเปรียบเทียบในระดับประเทศ (0.6219) เมื่อพิจารณาดัชนีย่อย พบว่า ดัชนีย่อยมีค่าสูงกว่าเมื่อเปรียบเทียบ  
ในระดับประเทศ 5 ดัชนีย่อย ได้แก่ ด้านสุขภาพ ด้านการศึกษา ด้านรายได้ ด้านชีวิตครอบครัวและชุมชน   
และด้านการคมนาคมและสื่อสาร ส่วนดัชนีย่อยที่มีค่าต่ำกว่าเมื่อเปรียบเทียบในระดับประเทศ มี 3 ดัชนีย่อย ได้แก่   
ด้านชีวิตการงาน ด้านที่อยู่อาศัยและสภาพแวดล้อม และด้านการมีส่วนร่วม

สำหรับดัชนีย่อยของคนสมุทรปราการซึ่งมีดัชนีความก้าวหน้าอยู่ใน 10 ลำดับแรกของประเทศ มี 3 ดัชนีย่อย ได้แก่) ดัชนีย่อยด้านชีวิตครอบครัวและชุมชน (ลำดับที่ 1) ดัชนีย่อยด้านรายได้ (ลำดับที่ 4)   
ดัชนีย่อยด้านสุขภาพ (ลำดับที่ 10) แต่ในส่วนดัชนีความก้าวหน้า ซึ่งมองในมิติของความล้าหลังนั้น  
คนสมุทรปราการมีดัชนีย่อยที่มีความล้าหลังติดใน 10 ลำดับของประเทศ 2 ดัชนีย่อย ได้แก่ ด้านการมีส่วนร่วม (ลำดับที่ 77) ด้านที่อยู่อาศัยและสภาพแวดล้อม (ลำดับที่ 70)

จากการเปรียบเทียบดัชนีความก้าวหน้าของคนจังหวัดสมุทรปราการพบว่า ตัวชี้วัด 3 ตัวที่กล่าวมาอยู่ในลำดับต้น ๆ ของประเทศอาจทำให้เห็นว่าคุณภาพชีวิตของคนสมุทรปราการอยู่ในเกณฑ์ที่ดี แต่เมื่อมองดัชนีย่อยที่ติดลำดับความล้าหลังพบว่าคนสมุทรปราการให้ความสำคัญกับการมีส่วนร่วมน้อยที่สุดซึ่งอยู่ลำดับสุดท้ายของประเทศ เป็นเพราะลักษณะความเป็นชุมชนเมืองประชาชนให้ความสำคัญกับการประกอบอาชีพเพื่อหารายได้มากกว่าที่จะให้เวลากับกิจกรรมการมีส่วนร่วมต่างๆ ในส่วนของดัชนีย่อยด้านที่อยู่อาศัย  
และสภาพแวดล้อมซึ่งอยู่ในลำดับที่ 70 นั้น สวนทางกับตัวชี้วัดด้านรายได้ที่ติดลำดับต้นๆ ของประเทศเช่นกันคนสมุทรปราการน่าจะมีที่อยู่อาศัยและสภาพแวดล้อมที่ดีด้วยแต่จากข้อมูลพื้นฐานของจังหวัดพบว่า รายได้  
ที่สูงของจังหวัดสมุทรปราการเกิดจากภาคการผลิตด้านอุตสาหกรรม ทำให้ผลิตภัณฑ์มวลรวมจังหวัดต่อคน (GPP) สูง แต่เมื่อนำข้อมูลจากการสำรวจภาวะการทำงานของประชากรจังหวัดสมุทรปราการมาร่วมวิเคราะห์พบว่าประชากรในวัยทำงานส่วนใหญ่มีสถานภาพการทำงานเป็นลูกจ้างเอกชน ในสาขาการผลิต และการขายส่ง ขายปลีกฯ ซึ่งค่าตอบแทนแรงงานไม่สูงมากเมื่อเทียบกับราคาที่อยู่อาศัยที่มีราคาสูงมาก จึงอาจทำให้ไม่สามารถเป็นเจ้าของที่อยู่อาศัยได้ และในส่วนสภาพแวดล้อมเมื่อจำนวนประชากรมากการใช้ทรัพยากรต่างๆ ต้องใช้มากตามไปด้วย เกิดปัญหาน้ำเสีย ปัญหาขยะ ปัญหามลพิษทางอากาศ เป็นต้น จังหวัดสมุทรปราการต้องเร่งแก้ไขปัญหาเหล่านี้เพื่อให้ดัชนีย่อยทั้ง 2 ด้านมีการพัฒนาในลำดับที่ดีขึ้นต่อไป

ตาราง 2.1‑1 แสดงการเปรียบเทียบดัชนีความก้าวหน้าระหว่างคนจังหวัดสมุทรปราการกับภาคกลางและประเทศ

|  |  |  |  |  |
| --- | --- | --- | --- | --- |
| **ดัชนีย่อย** | **ลำดับที่ของประเทศ** | **ค่าดัชนีความก้าวหน้า (ค่า 0-1)** | | |
| **จังหวัดสมุทรปราการ** | **ภาคกลาง** | **ประเทศ** |
| **ภาพรวม HAI** | **33** | **0.6174** | **0.6499** ▼ | **0.6219** ▼ |
| **สุขภาพ** | 10 | 0.6701 | 0.6502 ▲ | 0.5843 ▲ |
| **การศึกษา** | 15 | 0.5453 | 0.5380 ▲ | 0.4743 ▲ |
| **ชีวิตการงาน** | 30 | 0.7218 | 0.7345 ▼ | 0.7237▼ |
| **รายได้** | 4 | 0.7501 | 0.6682 ▲ | 0.5689 ▲ |
| **ที่อยู่อาศัยและสภาพแวดล้อม** | 70 | 0.7421 | 0.8232 ▼ | 0.8595 ▼ |
| **ชีวิตครอบครัวและชุมชน** | 1 | 0.8140 | 0.6679 ▲ | 0.6470 ▲ |
| **การคมนาคมและการสื่อสาร** | 34 | 0.7069 | 0.7571 ▼ | 0.6774 ▲ |
| **การมีส่วนร่วม** | 77 | 0.2498 | 0.4455 ▼ | 0.5208 ▼ |

**แหล่งที่มา:** สำนักงานสภาพัฒนาการเศรษฐกิจและสังคมแห่งชาติ

ภาพที่ 2.1‑2 แสดงการเปรียบเทียบดัชนีความก้าวหน้าในแต่ละดัชนีย่อยระหว่างคนจังหวัดสมุทรปราการกับภาคกลาง

**แหล่งที่มา:** สำนักงานสภาพัฒนาการเศรษฐกิจและสังคมแห่งชาติ

ภาพที่ 2.1‑3 แสดงการเปรียบเทียบดัชนีความก้าวหน้าในแต่ละดัชนีย่อยระหว่างคน  
จังหวัดสมุทรปราการกับภาพรวมของประเทศ

**แหล่งที่มา:** สำนักงานสภาพัฒนาการเศรษฐกิจและสังคมแห่งชาติ

## ความก้าวหน้าและล้าหลังในระดับตัวชี้วัดของดัชนีย่อยต่าง ๆ ที่สำคัญของคน จังหวัดสมุทรปราการ

### ตัวชี้วัดของดัชนีย่อยที่มีความก้าวหน้า

#### สุขภาพ

- ตัวชี้วัด ร้อยละของประชากรที่เจ็บป่วยที่เป็นผู้ป่วยใน จังหวัดสมุทรปราการ อยู่ในลำดับที่ 2 ของประเทศ ที่มีประชากรเจ็บป่วยน้อยที่สุด คิดเป็น ร้อยละ 6.22 ของประชากรในจังหวัด (ค่ากลาง  
ของประเทศ ร้อยละ 10.56)

- ตัวชี้วัด ร้อยละของประชากรที่พิการ จังหวัดสมุทรปราการ อยู่ในลำดับที่ 8 ของประเทศ   
ที่มีประชากรที่พิการน้อยที่สุด คิดเป็นร้อยละ 1.84 ของประชากรทั้งหมดในจังหวัด (ค่ากลางของประเทศ   
ร้อยละ 2.92)

#### การศึกษา

- ตัวชี้วัด จำนวนปีการศึกษาเฉลี่ยของประชากรอายุ 15 ปีขึ้นไป จังหวัดสมุทรปราการ อยู่ในลำดับที่ 6 ของประเทศ ที่มีจำนวนปีการศึกษาเฉลี่ยสูงที่สุดของประเทศ มีจำนวนปีการศึกษาเฉลี่ย  
ประมาณ 9.49 ปี (ค่ากลางของประเทศ ร้อยละ 8.63)

#### ชีวิตการงาน

- ตัวชี้วัด ร้อยละของแรงงานที่มีประกันสังคม จังหวัดสมุทรปราการอยู่ในลำดับที่ 6   
ของประเทศ ที่แรงงานมีประกันสังคมสูงที่สุด กล่าวคือมีแรงงานที่เป็นผู้ประกันตนมาตรา 33 มาตรา 39   
และมาตรา 40 สูงถึงร้อยละ 72.02 ของผู้มีงานทำทั้งหมดในจังหวัด ซึ่งสูงกว่าค่าเฉลี่ยของประเทศเกือบ 2 เท่า (แรงงานที่มีประกันสังคมเฉลี่ยของประเทศร้อยละ 42.24 ) เนื่องจากเป็นจังหวัดที่มีธุรกรรมทางเศรษฐกิจสูง ทั้งด้านอุตสาหกรรมและการบริการจึงเป็นแหล่งจ้างงานที่สำคัญและส่วนใหญ่เป็นแรงงานในระบบจึงมี หลักประกันทางสังคม

**1.4) ด้านรายได้**

- ตัวชี้วัด ร้อยละสัดส่วนประชากรยากจน จังหวัดสมุทรปราการ อยู่ในลำดับที่ 2 ของประเทศ   
ที่มีสัดส่วนของประชากรยากจนน้อยที่สุด ร้อยละ 0.33 (ค่ากลางของประเทศ ร้อยละ 9.85)

- ตัวชี้วัด ร้อยละค่าสัมประสิทธิความไม่เสมอภาคของรายได้ จังหวัดสมุทรปราการ อยู่ใน  
ลำดับที่ 1 ของประเทศ ที่มีค่าสัมประสิทธิความไม่เสมอภาคของรายได้ ร้อยละ 27.12 (ค่ากลางของประเทศ   
ร้อยละ 42.28)

#### ที่อยู่อาศัยและสภาพแวดล้อม

**-** ตัวชี้วัด ร้อยละของประชากรที่ประสบอุทกภัย จังหวัดสมุทรปราการ เป็น 1 ใน 44 จังหวัด ที่ประชากรไม่ประสบปัญหาอุทกภัย

**-** ตัวชี้วัด ร้อยละของประชากรที่ประสบภัยแล้ง จังหวัดสมุทรปราการ เป็น 1 ใน 44 จังหวัด ที่ประชากรไม่ประสบปัญหาภัยแล้ง

#### ชีวิตครอบครัวและชุมชน

- ตัวชี้วัด ร้อยละของเด็กอายุ 15-17 ปี ที่ทำงาน จังหวัดสมุทรปราการ อยู่ในลำดับที่ 7   
ของประเทศ ที่มีเด็กอายุ 15-17 ปี ที่ทำงาน ร้อยละ 4.22 (ค่าเฉลี่ยของประเทศร้อยละ 9.71)

- ตัวชี้วัด ร้อยละของครัวเรือนที่มีหัวหน้าครัวเรือนเดี่ยว จังหวัดสมุทรปราการ อยู่ในลำดับที่ 5   
ของประเทศ ที่มีหัวหน้าครัวเรือนเดี่ยวน้อยที่สุด ร้อยละ 16.14 ของครัวเรือนทั้งหมดในจังหวัด (ค่าเฉลี่ย  
ของประเทศร้อยละ 23.50)

- ตัวชี้วัด ร้อยละของผู้สูงอายุที่อยู่ลำพังคนเดียว จังหวัดสมุทรปราการ อยู่ในลำดับที่ 4   
ของประเทศ ที่มีผู้สูงอายุอยู่ลำพังคนเดียวน้อยที่สุด ซึ่งมีผู้สูงอายุอยู่ลำพังคนเดียว ร้อยละ 2.79 ของครัวเรือนทั้งหมดในจังหวัด (ค่ากลางของประเทศร้อยละ 6.52)

#### การคมนาคมและการสื่อสาร

- ตัวชี้วัด ร้อยละของประชากรที่มีโทรศัพท์มือถือ จังหวัดสมุทรปราการ มีประชากรร้อยละ 95.00 ต่อประชากรทั้งหมดที่มีโทรศัพท์มือถือ อยู่ในลำดับ 4 ของประเทศ เนื่องจากสมุทรปราการ  
เป็นอุตสาหกรรมที่สำคัญของประเทศ ทำให้มีการติดต่อสื่อสาร และทำธุรกรรมเป็นจำนวนมาก จึงทำให้ประชากร มีโทรศัพท์มือถือในสัดส่วนที่มากกว่าจังหวัดอื่น ๆ (ค่ากลางของประเทศร้อยละ 89.54)

- ตัวชี้วัด ร้อยละของประชากรที่เข้าถึงอินเตอร์เน็ต จังหวัดสมุทรปราการ มีประชากร  
ร้อยละ 74.16 ต่อประชากรทั้งหมดที่เข้าถึงอินเตอร์เน็ต อยู่ในลำดับ 4 ของประเทศ เนื่องจากสมุทรปราการเป็นจังหวัดอยู่ใกล้กรุงเทพฯ และเป็นฐานการผลิตของภาคอุตสาหกรรมที่สำคัญของประเทศ ทำให้มี  
การติดต่อสื่อสาร และทำธุรกรรมเป็นจำนวนมาก จึงทำการวางโครงข่ายและการให้บริการอินเตอร์เน็ต  
ค่อนข้างทั่วถึงจึงทำให้ประชากรสามารถเข้าถึงอินเตอร์เน็ตในสัดส่วนที่มากกว่าจังหวัดอื่นๆ (ค่ากลาง  
ของประเทศร้อยละ 56.82)

### ตัวชี้วัดของดัชนีย่อยที่มีความล้าหลัง

#### สุขภาพ

- ตัวชี้วัด ร้อยละของทารกแรกเกิดที่มีน้ำหนักต่ำกว่าเกณฑ์ (ร้อยละทารกเกิดมีชีพ) ถ้าจัดดัชนีย่อยที่มีความล้าหลัง 20 ลำดับ จังหวัดสมุทรปราการอยู่ในลำดับที่ 11 ของประเทศ ที่มีความล้าหลัง เพราะมีทารกแรกเกิดที่มีน้ำหนักต่ำกว่าเกณฑ์มากที่สุด โดยมีทารกแรกเกิดที่มีน้ำหนักต่ำกว่าเกณฑ์ร้อยละ 11.21 ของทารกแรกเกิดมีชีพทั้งหมด (ค่ากลางของประเทศ ร้อยละ 10.57)

- ตัวชี้วัด ร้อยละของคะแนนสุขภาพจิต จังหวัดสมุทรปราการอยู่ในลำดับที่ 2 ของจังหวัดที่มีคะแนนสุขภาพจิตต่ำที่สุด โดยมีคะแนนสุขภาพจิตร้อยละ 64.82 ซึ่งบ่งชี้ได้ว่าประชากรในจังหวัดมีสภาพชีวิตที่เป็นสุขไม่มากนัก (ค่ากลางของประเทศ ร้อยละ 69.71)

**2.2) การศึกษา**

- ตัวชี้วัด อัตราการเข้าเรียนมัธยมศึกษาตอนปลายและอาชีวศึกษา จังหวัดสมุทรปราการเป็นจังหวัดที่มีอัตราการเข้าเรียนมัธยมศึกษาตอนปลายและอาชีวศึกษาน้อยที่สุด ร้อยละ 66.65 อยู่ลำดับที่ 63 ของประเทศ (ค่ากลางของประเทศ 78.78)

#### ชีวิตการงาน

- ตัวชี้วัด อัตราการว่างงาน จังหวัดสมุทรปราการอยู่ในลำดับที่ 10 ของจังหวัด ที่มีอัตราการว่างงานสูงสุด ร้อยละ 1.64 ของอัตราการว่างงานทั้งหมด (ค่ากลางของประเทศ 1.05)

- ตัวชี้วัด อัตราการประสบอันตรายหรือเจ็บป่วยเนื่องจากการทำงานต่อลูกจ้าง 1,000 คน จังหวัดสมุทรปราการเป็นจังหวัดที่มีอัตราการประสบอันตรายหรือเจ็บป่วยเนื่องจากการทำงานสูงที่สุดของประเทศ  
สูงถึง 16.97 คนต่อลูกจ้าง 1,000 คน (ค่ากลางของประเทศ 8.82)

#### ที่อยู่อาศัยและสภาพแวดล้อม

- ตัวชี้วัด ร้อยละของครัวเรือนที่มีบ้านและที่ดินเป็นของตนเอง จังหวัดสมุทรปราการ อยู่ใน  
ลำดับที่ 3 ของจังหวัดที่มีสัดส่วนครัวเรือนที่มีบ้านและที่ดินเป็นของตนเองต่ำสุด โดยมีสัดส่วนครัวเรือน  
เป็นเจ้าของบ้านและที่ดินต่ำสุดเพียงร้อยละ 39.99 เนื่องจากประชากรส่วนใหญ่เป็นแรงงานอพยพเข้ามาทำงานในโรงงานอุตสาหกรรม จึงพักอาศัยภายในโรงงานและเช่าที่อยู่มากกว่าเป็นเจ้าของบ้านและที่ดิน   
ซึ่งจังหวัดสมุทรปราการเป็นเมืองปริมณฑลและเป็นเมืองหลักอุตสาหกรรมขนาดใหญ่จึงทำให้ที่ดิน  
และอสังหาริมทรัพย์ มีราคาสูงกว่าพื้นที่อื่นๆ (ค่ากลางของประเทศ 70.77)

- ตัวชี้วัด สัดส่วนเฉลี่ยการปล่อยก๊าซเรือนกระจก ตันก๊าซเรือนกระจกต่อคน จังหวัดสมุทรปราการเป็นจังหวัดที่มีสัดส่วนเฉลี่ยการปล่อยก๊าซเรือนกระจก สูงถึง 3.04 ตันก๊าซเรือนกระจกต่อคน อยู่ในลำดับที่ 17   
ของประเทศ (ค่ากลางของประเทศ 2.09 ตันก๊าซเรือนกระจกต่อคน)

#### การคมนาคมและการสื่อสาร

- ตัวชี้วัด ร้อยละของหมู่บ้านที่ถนนสายหลักใช้การได้ตลอดปี จังหวัดสมุทรปราการ อยู่ลำดับที่ 7 ของประเทศ โดยมีหมู่บ้านที่ถนนสายหลักใช้การได้ตลอดปี ร้อยละ 45.28 (ค่ากลางของประเทศ 57.59)

- ตัวชี้วัด จำนวนอุบัติเหตุบนท้องถนน (ต่อประชากรแสนคน) จังหวัดสมุทรปราการมีจำนวนอุบัติเหตุบนท้องถนนมากที่สุดอยู่ในลำดับที่ 11 ของประเทศ คือ 187.17 คน ต่อประชากร 100,000 คน ซึ่งอาจเป็นเพราะมีจำนวนรถประเภทต่าง ๆ จำนวนมากเพราะจังหวัดที่มีความเจริญมาก มีประชากรอาศัยอยู่จำนวนมากและพาหนะก็มีความจำเป็นในการเดินทางต่อการทำงานในชีวิตประจำวันประกอบกับมีถนนเส้นหลักและเส้นรองหลายสายเป็นองค์ประกอบที่ทำให้จำนวนอุบัติเหตุบนท้องถนนจึงมีมากในจังหวัดสมุทรปราการ

#### การมีส่วนร่วม


**-** ตัวชี้วัด ร้อยละของประชากรที่ใช้สิทธิลงประชามติร่างรัฐธรรมนูญ ปี 2559 จังหวัดสมุทรปราการเป็นจังหวัดที่มีประชากรที่ใช้สิทธิลงประชามติร่างรัฐธรรมนูญ ปี 2559 น้อยที่สุดในประเทศ   
มีประชากรที่ใช้สิทธิลงประชามติร่างรัฐธรรมนูญ ปี 2559 เพียงร้อยละ 52.02 ของประชากรทั้งหมดในจังหวัด (ค่ากลางของประเทศ 59.40)

**-** ตัวชี้วัด จำนวนองค์กรชุมชน (ต่อประชากรแสนคน) จังหวัดสมุทรปราการอยู่ในลำดับที่ 2 ของประเทศ ที่มีจำนวนองค์กรชุมชนน้อยที่สุด มีเพียง 16.96 แห่งต่อประชากรแสนคน เนื่องจากเป็นจังหวัด ที่มีความเป็นเมืองในระดับสูงหรือเป็นแหล่งอุตสาหกรรม จึงทำให้การรวมกลุ่มกันในรูปขององค์กรชุมชนค่อนข้างน้อย(ค่ากลางของประเทศ 124.86)


**-** ตัวชี้วัด ร้อยละของครัวเรือนที่เป็นสมาชิกกลุ่ม/องค์กรในท้องถิ่น จังหวัดสมุทรปราการ  
เป็นจังหวัดที่ครัวเรือนที่เป็นสมาชิกกลุ่ม/องค์กรในท้องถิ่นน้อยที่สุดของประเทศ โดยมีครัวเรือนที่เป็นสมาชิกกลุ่ม/องค์กรในท้องถิ่นเพียง ร้อยละ 25.98 (ค่ากลางของประเทศ 73.65)


**-** ตัวชี้วัด ร้อยละของครัวเรือนที่มีส่วนร่วมทำกิจกรรมสาธารณะของหมู่บ้าน จังหวัดสมุทรปราการ   
อยู่ลำดับที่ 16 โดยมีครัวเรือนที่มีส่วนร่วมทำกิจกรรมสาธารณะของหมู่บ้านน้อยที่สุด ร้อยละ 99.33   
(ค่ากลางของประเทศ 99.54)

ตารางที่ 2.1‑3 แสดงดัชนีความก้าวหน้าจังหวัดสมุทรปราการตามข้อมูลของตัวชี้วัด  
และลำดับที่ของตัวชี้วัดในระดับประเทศ



ตารางที่ 2.1‑4 แสดงดัชนีความก้าวหน้าจังหวัดสมุทรปราการตามข้อมูลของตัวชี้วัด  
และลำดับที่ของตัวชี้วัดในระดับประเทศ (ต่อ)



****

**แหล่งที่มา:** สำนักงานสภาพัฒนาการเศรษฐกิจและสังคมแห่งชาติ

## เครื่องมือการวิเคราะห์ทางการบริหาร

### 1) การวิเคราะห์สภาวะแวดล้อม (SWOT Analysis)

การวิเคราะห์สภาพแวดล้อมและศักยภาพ หรือการวิเคราะห์สภาวะแวดล้อม เป็นเครื่องมือสำคัญ ในการประเมินสถานการณ์ เพื่อค้นหาจุดแข็งและจุดอ่อนจากสภาพแวดล้อมภายใน รวมทั้งประเมินโอกาสและ ภัยคุกคามจากภายนอก สำหรับการวิเคราะห์สภาพแวดล้อมและศักยภาพของจังหวัดสมุทรปราการ สามารถกำหนดจุดแข็ง จุดอ่อน โอกาส และภัยคุกคาม ได้ดังนี้

#### จุดแข็ง (Strengths)

##### มีศักยภาพและโอกาสที่ดีทางเศรษฐกิจและธุรกิจ เนื่องจากมีโรงงานอุตสาหกรรมจำนวนมากที่สุดของประเทศ **(6,823 แห่ง)** นิคมอุตสาหกรรม 4 แห่ง และเป็นฐานการผลิตอุตสาหกรรมต่อเนื่องเชื่อมโยง (Supply Chain) เช่น อุตสาหกรรมการผลิตชิ้นส่วนยานยนต์/อุตสาหกรรมเครื่องจักร/อุปกรณ์ อุตสาหกรรมผลิตภัณฑ์โลหะ/เคมีภัณฑ์/พลาสติก/ไฟฟ้า/อิเล็กทรอนิกส์ และอุตสาหกรรมแปรรูปอาหาร ที่สามารถรองรับผลิตผลทางการเกษตร

##### มีการจดทะเบียนนิติบุคคลอันดับ 3 ของประเทศ (45,528 ราย) รองจากจังหวัดชลบุรีและนนทบุรี มูลค่าทุนจดทะเบียนรวมจำนวน 818,181.69 ล้านบาท

##### มีโรงงานอุตสาหกรรมต้นแบบที่มีความรับผิดชอบต่อสภาพแวดล้อมชุมชน ด้านความปลอดภัย สุขภาพประชาชน อาชีวอนามัย เป็นแหล่งเรียนรู้ในระดับประเทศและนานาชาติ

##### มีมูลค่าผลิตภัณฑ์มวลรวมจังหวัด (GPP : Gross Provincial Product) ในปี พ.ศ. 2562 จำนวน 772,498 ล้านบาท สูงเป็นอันดับ 4 ของประเทศ รองจากกรุงเทพมหานคร ชลบุรี และระยอง โดยมีอัตราการขยายตัวจากปีที่ผ่านมา คิดเป็นร้อยละ -1.45 และมีผลิตภัณฑ์มวลรวมจังหวัด ต่อคน (GPP per capita) จำนวน 349,406 บาท สูงเป็นอันดับ 9 ของประเทศ ซึ่งเอื้อต่อการออม การเข้าถึงแหล่งเงินทุน

##### มีเส้นทางการคมนาคมที่เชื่อมโยงภูมิภาคต่าง ๆ ของประเทศ อาทิ การขนส่งทางอากาศ ที่เป็น Hub of Southeast Asia การคมนาคมทางบก เช่น ถนนวงแหวนอุตสาหกรรม ถนนกาญจนาภิเษก และมีระบบขนส่งมวลชนที่ทันสมัย เช่น รถไฟฟ้า มีท่าเรือและคลังสินค้า สำหรับรองรับการขนส่งสินค้าภาคอุตสาหกรรมของจังหวัดไปสู่ท่าเรือน้ำลึกจำนวนมาก

##### มีความพร้อมของโครงสร้างพื้นฐานด้านสาธารณูปโภค น้ำประปา ไฟฟ้า โทรศัพท์ อินเตอร์เน็ต และสาธารณูปการ

##### องค์กรปกครองส่วนท้องถิ่นมีความเข้มแข็ง มีความพร้อมด้านบุคลากรและงบประมาณ เอื้อต่อการพัฒนาพื้นที่ รองรับการลงทุนและการขยายตัวของเมืองรวมทั้งการพัฒนาคุณภาพชีวิตประชาชน

##### มีอัตลักษณ์ทางวัฒนธรรมและประเพณีท้องถิ่น เช่น งานสงกรานต์พระประแดง ของชาวไทยรามัญ ประเพณีรับบัว และมีสถานที่ท่องเที่ยวที่หลากหลาย ได้แก่ แหล่งท่องเที่ยวเชิงประวัติศาสตร์ แหล่งท่องเที่ยวเชิงนิเวศ แหล่งท่องเที่ยวเชิงสันทนาการ ที่นักท่องเที่ยวสามารถท่องเที่ยวได้ตลอดทั้งปี เช่น วัดบางพลีใหญ่ใน สถานตากอากาศบางปู ป้อมพระจุลจอมเกล้า องค์พระสมุทรเจดีย์ เมืองโบราณ พิพิธภัณฑ์ช้างเอราวัณ ฟาร์มจระเข้และสวนสัตว์สมุทรปราการ ตลาดน้ำบางน้ำผึ้ง ตลาดคลองสวน 100 ปี ตลาดโบราณบางพลี การท่องเที่ยวทางน้ำคลองสำโรง และพื้นที่คุ้งบางกะเจ้าหรือกระเพาะหมู ซึ่งนิตยสารไทม์เอเชีย (Time Asia) ได้ยกย่องให้เป็นแหล่งโอโซนที่ดีที่สุดในเอเชีย รวมทั้งมีแหล่งท่องเที่ยวใหม่ที่มีศักยภาพพร้อมที่จะพัฒนา

##### เป็นเมืองปริมณฑลที่รองรับการขยายตัวด้านที่อยู่อาศัย ด้านการขนส่งมวลชน และการค้า การลงทุน ส่งผลต่อการขยายตัวทางเศรษฐกิจเพิ่มมากขึ้น

#### จุดอ่อน (Weaknesses)

##### มีประชากรแฝง ประมาณ 760,000 คน และแรงงานข้ามชาติ ประมาณ 200,000 คน ส่งผลกระทบต่อการบริหารจัดการด้านสาธารณูปโภค สาธารณูปการ การสาธารณสุข การศึกษา ความมั่นคง และด้านสิ่งแวดล้อม

##### จังหวัดสมุทรปราการเข้าสู่สังคมผู้สูงอายุ หรือ Aging Society

##### การพัฒนาที่ไม่สอดคล้องกับผังเมืองส่งผลให้เกิดปัญหาต่างๆ ภายในเมือง เช่น ความเสื่อมโทรมของทรัพยากรธรรมชาติและสิ่งแวดล้อม การขยายตัวชุมชนเมืองและสภาวะการเปลี่ยนแปลงการใช้ประโยชน์ที่ดิน ปัญหาน้ำท่วม ปัญหาการสูญเสียพื้นที่ชายฝั่งทะเล ปัญหามลพิษทางน้ำ ปัญหาขยะมูลฝอย มลพิษทางเสียง และมลพิษทางอากาศประชาชนและผู้ประกอบการขาดความตระหนักและมีส่วนร่วมในการอนุรักษ์ทรัพยากรธรรมชาติและสิ่งแวดล้อม ขาดการบูรณาการและการขับเคลื่อนแผนบริหารจัดการ ด้านทรัพยากรธรรมชาติและสิ่งแวดล้อม แผนลดและขจัดมลพิษที่ต่อเนื่องและเป็นรูปธรรม เช่น การจัดการขยะ การจัดการน้ำเสีย ฯลฯ

##### การขาดแคลนแรงงานวิชาชีพเฉพาะด้านที่มีทักษะ (Skilled Labor) อาทิ ช่างฝีมือ แรงงานที่มีทักษะการใช้ภาษาสากลและภาษาอาเซียน รวมทั้งปัญหาขาดแคลนแรงงานไร้ฝีมือ

##### ปัญหาความแตกต่างระหว่างการพัฒนาพื้นที่ของภาคอุตสาหกรรม และเกษตรกรรม ส่งผลให้ประชากรมีช่องว่างทางเศรษฐกิจ และสังคมมากขึ้น

##### การพัฒนาภาคอุตสาหกรรมในพื้นที่โดยเฉพาะธุรกิจขนาดกลาง ขนาดย่อม ขาดการสนับสนุนการวิจัยและพัฒนา (R&D) และขาดการสร้างนวัตกรรมทางธุรกิจ รวมทั้งการถ่ายทอดเทคโนโลยีฯ(Technology Transfer)

##### การขยายตัวของภาคอุตสาหกรรม ชุมชนเมืองและความเจริญด้านโครงสร้างพื้นฐาน ประกอบกับที่ดินมีราคาสูง เกษตรกรที่เคยเป็นเจ้าของที่ดินทยอยขายที่ดินให้นายทุน มีการทำการเกษตรส่วนใหญ่ในพื้นที่เช่า ทำให้ภาคการเกษตรลดลงอย่างต่อเนื่อง

###### **1.3) โอกาส (Opportunities)**

##### ผังนโยบายการพัฒนาพื้นที่ประเทศไทย ปี พ.ศ. 2600 กำหนดให้จังหวัดสมุทรปราการเป็นศูนย์กลาง ด้านคมนาคมทางอากาศของเอเชียและระบบโลจิสติกส์ของอาเซียน

##### ยุทธศาสตร์การพัฒนาภาค เมือง และพื้นที่เศรษฐกิจ ภายใต้แผนพัฒนาเศรษฐกิจ และสังคมแห่งชาติฉบับที่ 13 กำหนดให้ภาคกลางเป็นศูนย์อุตสาหกรรมสีเขียวชั้นนำ ศูนย์กลางการผลิตอาหารและสินค้าเกษตรปลอดภัยได้มาตรฐานโลก ศูนย์รวมการท่องเที่ยวของเอเชีย และจังหวัดสมุทรปราการ ถูกจัดให้อยู่ในแผนพัฒนาเมืองปริมณฑลเพื่อเป็นศูนย์กลางการบริการและการพาณิชย์ ศูนย์กลางการขนส่ง และโลจิสติกส์ ศูนย์บริการด้านสุขภาพ การศึกษา และเมืองที่อยู่อาศัย

##### เป็นพื้นที่รองรับการขยายตัวของกรุงเทพมหานครและภาคตะวันออกส่งผลต่อการเจริญเติบโตของจังหวัดด้านการพัฒนาเมือง เช่น การขยายรถไฟฟ้าจำนวนอย่างน้อย 3 สายทาง โดยสายสีม่วง จากกรุงเทพสู่จังหวัดสมุทรปราการทั้งฝั่งอำเภอพระประแดง บนถนนสุขสวัสดิ์ และสายสีเหลือง จากลาดพร้าวผ่านถนนศรีนครินทร์ ถนนเทพารักษ์มาสำโรง ปัจจุบันเปิดใช้งานแล้ว 1 สายทาง ได้แก่ สายสีเขียว ฝั่งอำเภอเมืองสมุทรปราการบนถนนสุขุมวิท รวมทั้งการพัฒนาเส้นทางคมนาคมส่งผลให้การเดินทางสะดวกขึ้น ซึ่งได้เปรียบในการพัฒนาด้านเศรษฐกิจ การค้า การลงทุนการขนส่งสินค้าและบริการ

##### เป็นที่ตั้งท่าอากาศยานนานาชาติสุวรรณภูมิซึ่งเป็นศูนย์กลางการคมนาคมทางอากาศ ของประเทศและของภูมิภาคเอเชียตะวันออกเฉียงใต้ ส่งผลให้เกิดการลงทุนในธุรกิจต่อเนื่องหลากหลายสาขา ทั้งภาคการผลิต การค้า การบริการ การศึกษา การท่องเที่ยว และที่อยู่อาศัย โดยเฉพาะอย่างยิ่งมีการพัฒนากิจกรรมด้านโลจิสติกส์ให้เป็นฮับของภูมิภาคเอเชียตะวันออกเฉียงใต้

##### การท่องเที่ยวเป็นอุตสาหกรรมบริการที่เป็นกลไกสำคัญในการกระตุ้นเศรษฐกิจ ที่สามารถสร้างห่วงโซ่อุปทานในระบบเศรษฐกิจ เช่น การท่องเที่ยวเชิงนิเวศ เชิงศิลปวัฒนธรรม เชิงประวัติศาสตร์ เชิงสุขภาพ อาทิเช่น กิจกรรมปั่นจักรยานพื้นที่คุ้งบางกระเจ้า และพื้นที่ท่องเที่ยวอื่นๆ ในจังหวัดสมุทรปราการ

##### จังหวัดสมุทรปราการมีประชากรแฝงและแรงงานข้ามชาติที่มีศักยภาพ ส่งผลในการเพิ่มผลิตภาพภาคการผลิต การค้าและบริการ ทำให้มีการขับเคลื่อนเศรษฐกิจของจังหวัด

#### 1.4) ภัยคุกคาม (Threats)

##### **ด้านเศรษฐกิจ**

**(1.1) การชะลอตัวของเศรษฐกิจโลก** จากสงครามการค้าและโรคระบาด ส่งผลกระทบ  
ต่อภาคอุตสาหกรรมการผลิตสินค้าเพื่อการส่งออก รวมทั้งเศรษฐกิจภาคการค้า การท่องเที่ยวและการบริการ  
ที่พึ่งพาเศรษฐกิจโลก

**(1.2) นโยบายการค้าเสรีและการรวมกลุ่มเศรษฐกิจในภูมิภาค** ทำให้ภาคอุตสาหกรรม การผลิตต้องปรับตัวในสภาวการณ์ที่มีการแข่งขันสูงเพื่อคงไว้ซึ่งความได้เปรียบเชิงเปรียบเทียบ

**(1.3) ค่าจ้างแรงงานในประเทศสูง** เมื่อเทียบกับค่าจ้างแรงงานของประเทศเพื่อนบ้าน ในกลุ่มอาเซียน รวมทั้งนโยบายด้านเศรษฐกิจของประเทศมหาอำนาจ ทำให้ผู้ประกอบการย้ายฐานการผลิต

##### **ปัญหาภัยคุกคามด้านความมั่นคง อาทิเช่น**

**(2.1)** **เป็นแหล่งพักยาเสพติดและมีการแพร่ระบาดในพื้นที่** เนื่องจากเป็นชุมชนเมือง ที่มีเขตติดต่อกรุงเทพฯ และเป็นทางผ่านเชื่อมโยงไปยังภูมิภาคต่าง ๆ ได้ง่าย

**(2.2)** **แรงงานต่างด้าวที่เข้ามาทำงานและอยู่อาศัย** ยังไม่ได้รับการจัดระเบียบ  
เพื่อการควบคุมอย่างมีประสิทธิภาพ

**(2.3)** **ภัยคุกคามรูปแบบใหม่** เช่น ปัญหาการทำประมงผิดกฎหมาย การก่อการร้าย ข้ามชาติ สินค้าละเมิดลิขสิทธิ์ อาชญากรรมทางคอมพิวเตอร์

**(2.4)** **การทำลายทรัพยากรธรรมชาติและสิ่งแวดล้อม** เช่น การบุกรุกป่าชายเลนและ ที่สาธารณะ ปัญหาการกัดเซาะชายฝั่ง การเปลี่ยนแปลงสภาพภูมิอากาศ ฝุ่นละอองขนาดเล็ก PM 2.5 ปัญหามลภาวะจากโรงงานอุตสาหกรรมและแหล่งชุมชนที่มีการขยายตัวอย่างรวดเร็ว

##### **ด้านสังคม**

**(3.1) ภัยคุกคามด้านสุขภาพ** จากการระบาดของโรคติดเชื้อไวรัสโคโรนา 2019 (COVID-19) และโรคอุบัติซ้ำ

**(3.2) ปัญหาด้านการจราจรติดขัด** จากการขยายตัวของชุมชนเมือง

### การกำหนดยุทธศาสตร์โดยใช้เทคนิค TOWS Matrix

หลังจากที่มีการประเมินสภาพแวดล้อมโดยการวิเคราะห์ SWOT Analysis เพื่อให้เห็นจุดแข็ง (Strength) จุดอ่อน (Weakness) โอกาส (Opportunity) และภัยคุกคาม (Threat) ของจังหวัดสมุทรปราการแล้ว ข้อมูลทั้งหมดที่ได้จากการวิเคราะห์ก็จะถูกนำมาวิเคราะห์ในรูปแบบความสัมพันธ์เชิงเมตริกซ์   
โดยใช้เทคนิค TOWS Matrix เพื่อกำหนดทางเลือกประเด็นยุทธศาสตร์และนำไปสู่การกำหนดยุทธศาสตร์ต่อไป

ตารางที่ 2.1‑5 การกำหนดยุทธศาสตร์โดยใช้เทคนิค (TOWS Matrix)

|  |  |  |
| --- | --- | --- |
| **ปัจจัย**  **ภายใน**  **ปัจจัย**  **ภายนอก** | **S** | **W** |
| **O** | ***ทางเลือกเชิงรุก***  ***(SO Strategy)*** | ***ทางเลือกเชิงแก้ปัญหา***  ***(WO Strategy)*** |
| **T** | ***ทางเลือกเชิงป้องกัน***  ***(ST Strategy)*** | ***ทางเลือกเชิงรับ***  ***(WT Strategy)*** |

เทคนิค TOWS Matrix สามารถนำมาใช้ในการวิเคราะห์ความสัมพันธ์เชิงไขว้ระหว่างปัจจัยภายใน ประกอบด้วย จุดแข็ง (S) และจุดอ่อน (W) กับปัจจัยภายนอก ประกอบด้วย โอกาส (O) และภัยคุกคาม (T)   
ซึ่งจะได้ความสัมพันธ์ทั้งสิ้น 4 คู่

ซึ่งผลของการวิเคราะห์ความสัมพันธ์ในข้อมูลแต่ละคู่ดังกล่าว นำไปสู่ทางเลือกประเด็นการพัฒนา 4 กลุ่ม และสามารถอธิบายได้ดังนี้

ตารางที่ 2.1‑6 ทางเลือกประเด็นการพัฒนาทั้ง 4 กลุ่ม

| **ลำดับ** | **ทางเลือกประเด็นยุทธศาสตร์** | **คำอธิบาย** |
| --- | --- | --- |
| **1** | เชิงรุก (SO Strategy) | จังหวัดมีจุดแข็ง และสภาพแวดล้อมที่เป็นโอกาสเชิงบวก ดังนั้น สามารถใช้จุดแข็งที่มีอยู่ประสานกับโอกาสให้เป็นประโยชน์อย่างสูงต่อจังหวัดได้ |
| **2** | เชิงป้องกัน (ST Strategy) | จังหวัดมีจุดแข็ง ขณะเดียวกันก็เจอกับสภาพแวดล้อมที่เป็นภัยคุกคามจากภายนอกที่จังหวัดควบคุมไม่ได้ แต่สามารถใช้จุดแข็งที่มีอยู่ในการป้องกันภัยคุกคามที่มาจากภายนอกได้ |
| **3** | เชิงแก้ปัญหา (WO Strategy) | จังหวัดมีโอกาสที่จะนำแนวคิดหรือวิธีการใหม่ๆ มาใช้แก้ไขหรือแก้ปัญหาจุดอ่อนที่จังหวัดมีอยู่ |
| **4** | เชิงรับ (WT Strategy) | จังหวัดเผชิญกับทั้งจุดอ่อนและภัยคุกคามภายนอกที่จังหวัดไม่สามารถควบคุมได้ |

#### ทางเลือกเชิงรุก (SO Strategy)

ได้มาจากการนำผลการประเมินสภาพแวดล้อมภายในที่เป็นจุดแข็งและสภาพแวดล้อมภายนอกที่เป็นโอกาสมาพิจารณาร่วมกัน สามารถกำหนดทางเลือกได้ 5 ทางเลือกการพัฒนาเชิงรุก คือ **SO1**   
การพัฒนาภาคอุตสาหกรรมเพื่อการส่งออกสู่ตลาดโลก โดยพัฒนานวัตกรรม และให้ความสำคัญกับ การส่งเสริมอุตสาหกรรมสะอาดเป็นมิตรกับสิ่งแวดล้อมให้มากขึ้น รวมทั้งเน้นการเชื่อมโยงการคมนาคมขนส่งและระบบโลจิสติกส์ **SO2** สนับสนุนการขยายตลาดการค้าและการลงทุนภาคอุตสาหกรรมการผลิต   
การค้าและบริการ การพาณิชกรรม การท่องเที่ยว และการจัดการระบบโลจิสติกส์เพื่อส่งเสริมห่วงโซ่อุปทานให้  
มีความเข้มแข็งและมีความได้เปรียบเชิงเปรียบเทียบในภูมิภาคเอเชียตะวันออกเฉียงใต้ **SO3** ส่งเสริมและพัฒนาศักยภาพการจัดการด้านโลจิสติกส์ ระบบสาธารณูปโภคและโครงข่ายคมนาคมเพื่อรองรับการเป็นศูนย์กลางคมนาคมทางอากาศของเอเชียและระบบโลจิสติกส์ของอาเซียน **SO4** พัฒนาเครือข่ายธุรกิจเพื่อให้เกิดนวัตกรรมในกระบวนการผลิต การค้าและการบริการ ส่งเสริมห่วงโซ่คุณค่าในระบบเศรษฐกิจ ให้มีความเข้มแข็งรองรับการค้าระดับสากล และ **SO5** ส่งเสริมและพัฒนาการท่องเที่ยวเชิงนิเวศ ศาสนา ศิลปวัฒนธรรม ประวัติศาสตร์ วิถีชีวิตชุมชน และสุขภาพ ในแหล่งท่องเที่ยวของจังหวัดสมุทรปราการ และประชาสัมพันธ์ให้เป็นที่รู้จักมากขึ้น ในบรรดานักท่องเที่ยวทั้งชาวไทยและชาวต่างประเทศ

#### ทางเลือกเชิงป้องกัน (ST Strategy)

ได้มาจากการนำผลการประเมินสภาพแวดล้อมภายในที่เป็นจุดแข็งและสภาพแวดล้อมภายนอกที่เป็นภัยคุกคามมาพิจารณาร่วมกัน แต่จังหวัดสามารถใช้จุดแข็งที่มีอยู่ในการป้องกันภัยคุกคาม  
ที่มาจากภายนอกได้ สามารถกำหนดทางเลือกได้ 5 ทางเลือกการพัฒนาเชิงป้องกัน คือ **ST1** ส่งเสริม  
ให้นักลงทุนจากต่างประเทศเข้ามาลงทุนใน Cluster อุตสาหกรรมเป้าหมาย เพื่อเพิ่มมูลค่าของห่วงโซ่เศรษฐกิจ ในพื้นที่ (Value Chain) ขยายการสร้างโอกาส สร้างรายได้ให้กับอุตสาหกรรมที่เกี่ยวเนื่อง (Supply Chain) และแรงงานในพื้นที่ **ST2** สร้างเสริมคุณค่าและมูลค่าศิลปวัฒนธรรม ประเพณีท้องถิ่น ประวัติศาสตร์  
และวิถีชุมชนที่เป็นอัตลักษณ์ของแหล่งท่องเที่ยว โดยสร้างความหลากหลายในกิจกรรมการท่องเที่ยว  
และนันทนาการ รวมทั้งพัฒนาสินค้าและบริการด้านการท่องเที่ยวให้ได้มาตรฐานเป็นที่รู้จักอย่างแพร่หลาย **ST3** ส่งเสริมให้มีการบังคับใช้กฎหมายว่าด้วยการผังเมือง การควบคุมอาคารและกฎหมายอื่นที่เกี่ยวข้องอย่างเป็นรูปธรรมเป็นแนวทางในการพัฒนาเมือง เพื่อควบคุมการใช้และพัฒนาที่ดินได้อย่างสอดคล้องกับศักยภาพของพื้นที่อย่างมีประสิทธิภาพ เป็นระเบียบ สวยงาม สะดวกสบาย ปลอดภัย และป้องกันภัยพิบัติ ทรัพยากรธรรมชาติและสิ่งแวดล้อม เพื่อรองรับการขยายตัวของเมืองในอนาคตอย่างยั่งยืน **ST4** ส่งเสริมผู้ประกอบการและนักลงทุนให้มีธรรมาภิบาลทางธุรกิจและสิ่งแวดล้อม โดยการนำเอาขยะโรงงานอุตสาหกรรมและเศษวัตถุดิบที่ไม่ใช้แล้ว มาสร้างผลิตภัณฑ์ใหม่เพื่อเพิ่มมูลค่าด้วยนวัตกรรม 3R และการสร้างการมีส่วนร่วมธรรมาภิบาลโรงงานของชุมชน และ **ST5** ส่งเสริมการตลาดและการประชาสัมพันธ์ด้านการท่องเที่ยวในกลุ่มนักท่องเที่ยวชาวต่างประเทศ โดยเฉพาะกลุ่มนักท่องเที่ยวจากประเทศในอาเซียนโดยร่วมมือกับภาคเอกชน เพื่อให้จังหวัดสมุทรปราการเป็นเป้าหมายการท่องเที่ยวที่น่าสนใจและคุ้มค่า

#### ทางเลือกเชิงแก้ปัญหา (WO Strategy)

ได้มาจากการนำผลการประเมินสภาพแวดล้อมภายในที่เป็นจุดอ่อนและสภาพแวดล้อมภายนอกที่เป็นโอกาสมาพิจารณาร่วมกัน เพื่อให้จังหวัดมีโอกาสที่จะนำแนวคิดหรือวิธีการใหม่ ๆ มาใช้ใน  
การแก้ไขปัญหาหรือปิดจุดอ่อนที่มีอยู่ สามารถกำหนดทางเลือกได้ 8 ทางเลือกการพัฒนาเชิงแก้ปัญหา คือ **WO1** เน้นการมีส่วนร่วมของประชาชนโดยสร้างเสริมค่านิยมรักษ์ถิ่นเพื่อร่วมกันดำรงรักษาอัตลักษณ์และการรักษาความสงบเรียบร้อย ความมั่นคง ปลอดภัยในชีวิตและทรัพย์สินของประชาชน **WO2** ลดเหตุปัจจัยคุกคามต่อชีวิตและทรัพย์สินของประชาชนโดยมุ่งเน้นการพัฒนาประสิทธิภาพการบริการประชาชนทั้งด้านสุขภาพกาย สุขภาพจิต และกิจกรรมทางศาสนาทั้งในเชิงคุณภาพและเชิงปริมาณ **WO3** เน้นการพัฒนาทักษะฝีมือแรงงานทุกระดับและวิชาชีพเฉพาะด้าน รวมทั้งด้านภาษาสากล และภาษาเพื่อนบ้านให้มีขีดความสามารถในระดับสากลเพื่อสร้างโอกาสในการแข่งขัน **WO4** ส่งเสริมกระบวนการจัดการทรัพยากรธรรมชาติให้มีความคุ้มค่า และส่งเสริมกระบวนการมีส่วนร่วมของภาคีทุกภาคส่วนในการอนุรักษ์ ฟื้นฟู ทรัพยากรธรรมชาติ  
และสิ่งแวดล้อม รวมทั้งสนับสนุนการจัดทำแผนเชิงบูรณาการด้านการบริหารจัดการทรัพยากรธรรมชาติและสิ่งแวดล้อม แผนลดและขจัดมลพิษ โดยดำเนินการอย่างต่อเนื่อง ให้เกิดผลเป็นรูปธรรม **WO5** พัฒนาบุคลากรภาครัฐ ให้มีความรอบรู้ด้านอัตลักษณ์อาเซียน (ภาษา ศาสนา วัฒนธรรม สังคม และชุมชน) รวมทั้งภาษาสากลและเทคโนโลยีสารสนเทศ) **WO6** สร้างเสริมคุณภาพชีวิตของประชาชนให้มีความมั่นคงปลอดภัยในทุกๆ   
มิติตามหลักปรัชญาของเศรษฐกิจพอเพียง เพื่อให้หลุดพ้นจากความยากจนอย่างยั่งยืน โดยมุ่งเน้นพัฒนาหมู่บ้านชุมชน และองค์กภาคประชาชน ให้มีความเข้มแข็ง ปลอดภัย มีความสุข **WO7** ส่งเสริม  
และสนับสนุนการขับเคลื่อนตามแผนผู้สูงอายุจังหวัดสมุทรปราการให้เกิดผลสำเร็จอย่างจริงจัง และ **WO8** ส่งเสริมการสร้างมูลค่าเพิ่มของสินค้าเกษตร โดยการผลิตและแปรรูปสินค้าเกษตรปลอดภัยได้มาตรฐาน   
เป็นมิตรกับสิ่งแวดล้อม

#### ทางเลือกเชิงรับ (WT Strategy)

ได้มาจากการนำผลการประเมินสภาพแวดล้อมภายในที่เป็นจุดอ่อนและสภาพแวดล้อมภายนอกที่เป็นภัยคุกคามมาพิจารณาร่วมกัน สามารถกำหนดทางเลือกได้ 3 ทางเลือกการพัฒนาเชิงรับ คือ **WT1** สร้างเสริมกระบวนการมีส่วนร่วมทางการเมือง เศรษฐกิจ สังคม และความมั่นคงด้านต่าง ๆ อาทิ   
ภัยคุกคามรูปแบบใหม่ ปัญหาการทำประมงผิดกฎหมาย การก่อการร้ายข้ามชาติ สินค้าละเมิดลิขสิทธิ์ อาชญากรรมทางคอมพิวเตอร์ รวมทั้งการป้องกันอาชญากรรม ปัญหายาเสพติด ปัญหาสิ่งแวดล้อม   
โดยเสริมสร้างเครือข่ายองค์กรชุมชนให้มีความเข้มแข็ง **WT2** พัฒนาระบบการบริการประชาชนและการบริหารจัดการที่ดีของหน่วยงานภาครัฐและภาคเอกชน และ **WT3** พัฒนาบุคลากรภาครัฐภาคเอกชน  
และภาคประชาชนให้มีความรอบรู้เกี่ยวกับประเทศเพื่อนบ้านและทักษะฝีมือแรงงาน รวมทั้งทักษะด้านภาษาสากล ภาษาเพื่อนบ้านรองรับประชาคมอาเซียน ASEAN Community

จากทางเลือกที่วิเคราะห์มาทั้งหมด 21 ทางเลือกการพัฒนา สามารถนำมาจัดกลุ่มรวมเป็นประเด็นการพัฒนาหลักของจังหวัดสมุทรปราการ ประจำปีงบประมาณ พ.ศ. 2566 – 2570 ได้ทั้งสิ้น   
**5 ประเด็นการพัฒนา** ซึ่งในแต่ละประเด็นการพัฒนาอาจประกอบด้วยทั้งทางเลือกเชิงรุก ทางเลือกเชิงป้องกัน ทางเลือกเชิงแก้ปัญหา และทางเลือกเชิงรับ โดยมีรายละเอียดดังนี้

##### **ประเด็นยุการพัฒนาที่ 1** ส่งเสริมอุตสาหกรรมและเกษตรกรรมให้มีศักยภาพเพื่อการแข่งขันในระดับสากล และพัฒนาเมืองควบคู่กับการฟื้นฟู อนุรักษ์ทรัพยากรธรรมชาติและสิ่งแวดล้อมอย่างสมดุล (SO1,SO2,ST1,ST4,WO4,WO8)

##### **ประเด็นการพัฒนาที่ 2** พัฒนาคุณภาพชีวิตประชาชน โดยการจัดการด้านการศึกษา สาธารณสุข ศาสนาศิลปวัฒนธรรม สาธารณูปโภค และสาธารณูปการอย่างเพียงพอ และทั่วถึง (SO3,WO2,WO3,WO7,WT1,)

##### **ประเด็นการพัฒนาที่ 3** ส่งเสริมระบบ Logistics เชื่อมโยงกับภูมิภาคอื่น และเขตเศรษฐกิจอาเซียน โดยพัฒนาการบริหารจัดการ และปรับปรุงโครงข่ายการคมนาคมขนส่งให้สมบูรณ์ยิ่งขึ้น เพื่อลดต้นทุนและเพิ่มขีดความสามารถในการแข่งขัน (SO1,SO2,SO3)

##### **ประเด็นการพัฒนาที่** ส่งเสริมกิจกรรมการท่องเที่ยวเชิงนิเวศ ประวัติศาสตร์ ศิลปวัฒนธรรม กีฬาและนันทนาการ โดยการพัฒนาแหล่งท่องเที่ยว ผู้ประกอบการ สินค้าและบริการ รวมทั้งส่งเสริมเทคโนโลยีดิจิทัลเพื่อการท่องเที่ยว (SO2,SO5,ST2)

##### **ประเด็นการพัฒนาที่ 5** เสริมสร้างความปลอดภัยในชีวิต และทรัพย์สินของประชาชน โดยการพัฒนาระบบป้องกันและแก้ไขปัญหาภัยคุกคามด้านความมั่นคง รวมทั้งโรคอุบัติใหม่(WO1,WO2,WO6,WT1)

ภาพที่ 2.1‑4 ความสัมพันธ์ระหว่างทางเลือกการพัฒนา และประเด็นการพัฒนาของจังหวัดสมุทรปราการ ปีงบประมาณ พ.ศ. 2566 – 2570

**ประเด็นการพัฒนา**

**1. ส่งเสริมอุตสาหกรรมและเกษตรกรรมให้มีศักยภาพเพื่อการแข่งขันในระดับสากล และพัฒนาเมืองควบคู่กับการฟื้นฟู อนุรักษ์ทรัพยากรธรรมชาติและสิ่งแวดล้อมอย่างสมดุล (SO1,SO2,ST1,ST4,WO4,WO8)**

**2. พัฒนาคุณภาพชีวิตประชาชน โดยการจัดการด้านการศึกษา สาธารณสุข ศาสนาศิลปวัฒนธรรม สาธารณูปโภค และสาธารณูปการอย่างเพียงพอ และทั่วถึง**

**(SO3,WO2,WO3,WO7,WT1,)**

**3. ส่งเสริมระบบ Logistics เชื่อมโยงกับภูมิภาคอื่น และเขตเศรษฐกิจอาเซียน โดยพัฒนาการบริหารจัดการ และปรับปรุงโครงข่ายการคมนาคมขนส่งให้สมบูรณ์ยิ่งขึ้น เพื่อลดต้นทุนและเพิ่มขีดความสามารถในการแข่งขัน (SO1,SO2,SO3)**

**4. ส่งเสริมกิจกรรมการท่องเที่ยวเชิงนิเวศ ประวัติศาสตร์ ศิลปวัฒนธรรม กีฬาและนันทนาการ โดยการพัฒนาแหล่งท่องเที่ยว ผู้ประกอบการ สินค้าและบริการ รวมทั้งส่งเสริมเทคโนโลยีดิจิทัลเพื่อการท่องเที่ยว**

**(SO2,SO5,ST2)**

**5. เสริมสร้างความปลอดภัยในชีวิต และทรัพย์สินของประชาชน โดยการพัฒนาระบบป้องกันและแก้ไขปัญหาภัยคุกคามด้านความมั่นคง รวมทั้งโรคอุบัติใหม่**

**(WO1,WO2,WO6,WT1)**

🟏🟏🟏🟏

**ทางเลือกการพัฒนา SO Strategy**

SO1 การพัฒนาภาคอุตสาหกรรมเพื่อการส่งออกสู่ตลาดโลก โดยพัฒนานวัตกรรม และให้ความสำคัญกับการส่งเสริมอุตสาหกรรมสะอาดเป็นมิตรกับสิ่งแวดล้อมให้มากขึ้น รวมทั้งเน้นการเชื่อมโยงการคมนาคมขนส่งและระบบโลจิสติกส์

SO2 สนับสนุนการขยายตลาดการค้าและการลงทุนภาคอุตสาหกรรมการผลิต การค้าและบริการ การพาณิชกรรม การท่องเที่ยว และการจัดการระบบโลจิสติกส์เพื่อส่งเสริมห่วงโซ่อุปทานให้มีความเข้มแข็งและมีความได้เปรียบเชิงเปรียบเทียบในภูมิภาคเอเชียตะวันออกเฉียงใต้

SO3 ส่งเสริมและพัฒนาศักยภาพการจัดการด้านโลจิสติกส์ ระบบสาธารณูปโภคและโครงข่ายคมนาคมเพื่อรองรับการเป็นศูนย์กลางคมนาคมทางอากาศของเอเชียและระบบโลจิสติกส์ของอาเซียน

SO4 พัฒนาเครือข่ายธุรกิจเพื่อให้เกิดนวัตกรรมในกระบวนการผลิต การค้าและการบริการ ส่งเสริม ห่วงโซ่คุณค่าในระบบเศรษฐกิจ ให้มีความเข้มแข็งรองรับบการค้าระดับสากล

SO5 ส่งเสริมและพัฒนาการท่องเที่ยวเชิงนิเวศ ศาสนา ศิลปวัฒนธรรม วิถีชีวิตชุมชน และสุขภาพ ในแหล่งท่องเที่ยวของจังหวัดสมุทรปราการ และประชาสัมพันธ์ ให้เป็นที่รู้จักมากขึ้น ในบรรดานักท่องเที่ยวทั้งชาวไทยและชาวต่างประเทศ

**ทางเลือกการพัฒนา ST Strategy**

ST1 ส่งเสริมให้นักลงทุนจากต่างประเทศเข้ามาลงทุนใน Cluster อุตสาหกรรมเป้าหมาย เพื่อเพิ่มมูลค่า ของห่วงโซ่เศรษฐกิจในพื้นที่ (Value Chain) ขยายการสร้างโอกาส สร้างรายได้ให้กับอุตสาหกรรม ที่เกี่ยวเนื่อง (Supply Chain) และแรงงานในพื้นที่

ST2 สร้างเสริมคุณค่าและมูลค่าศิลปวัฒนธรรม ประเพณีท้องถิ่น ประวัติศาสตร์และวิถีชุมชนที่เป็น อัตลักษณ์ของแหล่งท่องเที่ยว โดยสร้างความหลากหลายในกิจกรรมการท่องเที่ยวและนันทนาการ รวมทั้งพัฒนาสินค้าและบริการด้านการท่องเที่ยวให้ได้มาตรฐานเป็นที่รู้จักอย่างแพร่หลาย

ST3 ส่งเสริมให้มีการบังคับใช้กฎหมายว่าด้วยการผังเมือง การควบคุมอาคารและกฎหมายอื่น ที่เกี่ยวข้องอย่างเป็นรูปธรรมเป็นแนวทางในการพัฒนาเมือง เพื่อควบคุมการใช้และพัฒนาที่ดินได้อย่างสอดคล้องกับศักยภาพของพื้นที่อย่างมีประสิทธิภาพ เป็นระเบียบ สวยงาม สะดวกสบาย ปลอดภัย และป้องกันภัยพิบัติ ทรัพยากรธรรมชาติและสิ่งแวดล้อม เพื่อรองรับการขยายตัวของเมืองในอนาคตอย่างยั่งยืน

ST4 ส่งเสริมผู้ประกอบการและนักลงทุนให้มีธรรมาภิบาลทางธุรกิจและสิ่งแวดล้อม โดยการนำเอาขยะโรงงานอุตสาหกรรมและเศษวัตถุดิบที่ไม่ใช้แล้ว มาสร้างผลิตภัณฑ์ใหม่เพื่อเพิ่มมูลค่าด้วยนวัตกรรม 3 R และการสร้างการมีส่วนร่วมธรรมาภิบาลโรงงานของชุมชน

ST5 ส่งเสริมการตลาดและการประชาสัมพันธ์ด้านการท่องเที่ยวในกลุ่มนักท่องเที่ยวชาวต่างประเทศ โดยเฉพาะกลุ่มนักท่องเที่ยวจากประเทศในอาเซียนโดยร่วมมือกับภาคเอกชน เพื่อให้จังหวัดสมุทรปราการเป็นเป้าหมายการท่องเที่ยวที่น่าสนใจและคุ้มค่า

**ทางเลือกการพัฒนา WO Strategy**

WO1 เน้นการมีส่วนร่วมของประชาชนโดยสร้างเสริมค่านิยมรักษ์ถิ่นเพื่อร่วมกันดำรงรักษาอัตลักษณ์ และการรักษาความสงบเรียบร้อย ความมั่นคง ปลอดภัยในชีวิตและทรัพย์สินของประชาชน

WO2 ลดเหตุปัจจัยคุกคามต่อชีวิตและทรัพย์สินของประชาชนโดยมุ่งเน้นการพัฒนาประสิทธิภาพการบริการประชาชนทั้งด้านสุขภาพกาย สุขภาพจิต และกิจกรรมทางศาสนาทั้งในเชิงคุณภาพและ เชิงปริมาณ

WO3 เน้นการพัฒนาทักษะฝีมือแรงงานทุกระดับและวิชาชีพเฉพาะด้าน รวมทั้งด้านภาษาสากล และภาษาเพื่อนบ้านให้มีขีดความสามารถในระดับสากลเพื่อสร้างโอกาสในการแข่งขัน

WO4 ส่งเสริมกระบวนการจัดการทรัพยากรธรรมชาติให้มีความคุ้มค่า และส่งเสริมกระบวนการมี ส่วนร่วมของภาคีทุกภาคส่วนในการอนุรักษ์ ฟื้นฟู ทรัพยากรธรรมชาติและสิ่งแวดล้อม รวมทั้งสนับสนุนการจัดทำแผนเชิงบูรณาการด้านการบริหารจัดการทรัพยากรธรรมชาติและสิ่งแวดล้อม แผนลดและขจัดมลพิษ โดยดำเนินการอย่างต่อเนื่อง ให้เกิดผลเป็นรูปธรรม

WO5 พัฒนาบุคลากรภาครัฐ ให้มีความรอบรู้ด้านอัตลักษณ์อาเซียน (ภาษา ศาสนา วัฒนธรรม สังคม และชุมชน) รวมทั้งภาษาสากลและเทคโนโลยีสารสนเทศ

WO6 สร้างเสริมคุณภาพชีวิตของประชาชนให้มีความมั่นคงปลอดภัยในทุก ๆมิติตามหลักปรัชญาของเศรษฐกิจพอเพียง เพื่อให้หลุดพ้นจากความยากจนอย่างยั่งยืน โดยมุ่งเน้นพัฒนาหมู่บ้านชุมชน และองค์กรภาคประชาชน ให้มีความเข้มแข็ง ปลอดภัย มีความสุข

WO7 ส่งเสริมและสนับสนุนการขับเคลื่อนตามแผนผู้สูงอายุจังหวัดสมุทรปราการให้เกิดผลสำเร็จอย่างจริงจัง

WO8 ส่งเสริมการสร้างมูลค่าเพิ่มของสินค้าเกษตร โดยการผลิตและแปรรูปสินค้าเกษตรปลอดภัยได้มาตรฐาน เป็นมิตรกับสิ่งแวดล้อม

**ทางเลือกการพัฒนา WT Strategy**

WT1 สร้างเสริมกระบวนการมีส่วนร่วมทางการเมือง เศรษฐกิจ สังคม และความมั่นคงด้านต่าง ๆ อาทิ ภัยคุกคามรูปแบบใหม่ ปัญหาการทำประมงผิดกฎหมาย การก่อการร้ายข้ามชาติ สินค้าละเมิดลิขสิทธิ์ อาชญากรรมทางคอมพิวเตอร์ รวมทั้งการป้องกันอาชญากรรม ปัญหายาเสพติด ปัญหาสิ่งแวดล้อม โดยเสริมสร้างเครือข่ายองค์กรชุมชนให้มีความเข้มแข็ง

WT2 พัฒนาระบบการบริการประชาชนและการบริหารจัดการที่ดีของหน่วยงานภาครัฐและภาคเอกชน

# เป้าหมายการพัฒนาจังหวัด

## เป้าหมายการพัฒนาจังหวัดสมุทรปราการ (Vision)

**“เมืองอุตสาหกรรมสะอาด เกษตรปลอดภัย**

**ท่องเที่ยวอย่างมีคุณค่า พัฒนาเมืองและคุณภาพชีวิตที่ดี”**

## พันธกิจ (Mission)

1) ส่งเสริมภาคอุตสาหกรรมให้เป็นอุตสาหกรรมสะอาดที่อยู่ร่วมกับชุมชน และสิ่งแวดล้อมอย่างยั่งยืน

2) ส่งเสริมการเกษตรปลอดภัยเป็นมิตรกับสิ่งแวดล้อม (GAP)

3) พัฒนาระบบโครงสร้างพื้นฐาน เพื่อเพิ่มศักยภาพด้าน Logistic เชื่อมโยง Supply Chain ในระบบเศรษฐกิจ การค้า การลงทุน การบริการและการท่องเที่ยว

4) เสริมสร้างคุณภาพชีวิตที่ดี มั่นคง ปลอดภัย

5) ส่งเสริมการพัฒนาเมืองให้เกิดการฟื้นฟู อนุรักษ์ทรัพยากรธรรมชาติและสิ่งแวดล้อมอย่างสมดุล

6) ส่งเสริมการพัฒนากิจกรรมท่องเที่ยวเชิงนิเวศ ประวัติศาสตร์ ศิลปวัฒนธรรม กีฬาและนันทนาการ

7) ส่งเสริมการพัฒนางานบริการประชาชน และการบริหารราชการแผ่นดินตามหลักธรรมาภิบาล

## เป้าประสงค์รวม (Ultimate Goals)

1) พัฒนาอุตสาหกรรม และเกษตรกรรม ที่เป็นมิตรกับสิ่งแวดล้อม และมีศักยภาพในการแข่งขัน โดยการเพิ่มผลผลิตที่มีคุณภาพได้มาตรฐาน และฟื้นฟูแหล่งทรัพยากรธรรมชาติให้มีความอุดมสมบูรณ์

2) ประชาชนมีคุณภาพชีวิตที่ดี สังคมดี โดยได้รับการศึกษาที่มีคุณภาพและทั่วถึง ได้รับบริการ  
ทางการแพทย์ที่ดี มีหลักประกันความมั่นคงในชีวิตและทรัพย์สิน รวมทั้งมีระบบสาธารณูปโภค และสาธารณูปการที่เพียงพอ

3) พัฒนาระบบสาธารณูปโภคและโครงสร้างพื้นฐานที่รองรับการพัฒนาเศรษฐกิจการค้า การลงทุน  
และยกระดับคุณภาพชีวิตประชาชน เช่น ถนนสายหลัก และสายรอง ระบบขนส่งมวลชน ระบบขนส่งทางราง ไฟฟ้า ประปา ระบบเทคโนโลยีดิจิทัล ฯลฯ

4) สร้างรายได้จากกิจกรรมการท่องเที่ยวเชิงนิเวศ เชิงประวัติศาสตร์และศิลปวัฒนธรรม กิจกรรมกีฬาและนันทนาการที่มีความหลากหลาย โดยพัฒนาแหล่งท่องเที่ยวและผู้ประกอบการที่ได้รับมาตรฐาน

## ประเด็นการพัฒนา (Strategic Issues)

1) ส่งเสริมอุตสาหกรรมและเกษตรกรรมให้มีศักยภาพเพื่อการแข่งขันในระดับสากล และพัฒนาเมืองควบคู่กับการฟื้นฟู อนุรักษ์ทรัพยากรธรรมชาติและสิ่งแวดล้อมอย่างสมดุล

2) พัฒนาคุณภาพชีวิตประชาชน โดยการจัดการด้านการศึกษา สาธารณสุข ศาสนาศิลปวัฒนธรรม สาธารณูปโภค และสาธารณูปการอย่างเพียงพอ และทั่วถึง

3) ส่งเสริมระบบ Logistics เชื่อมโยงกับภูมิภาคอื่น และเขตเศรษฐกิจอาเซียน โดยพัฒนาการบริหารจัดการ และปรับปรุงโครงข่ายการคมนาคมขนส่งให้สมบูรณ์ยิ่งขึ้น เพื่อลดต้นทุนและเพิ่มขีดความสามารถในการแข่งขัน

4) ส่งเสริมกิจกรรมการท่องเที่ยวเชิงนิเวศ ประวัติศาสตร์ ศิลปวัฒนธรรม กีฬาและนันทนาการ โดยการพัฒนาแหล่งท่องเที่ยว ผู้ประกอบการ สินค้าและบริการ รวมทั้งส่งเสริมเทคโนโลยีดิจิทัลเพื่อการท่องเที่ยว

5) เสริมสร้างความปลอดภัยในชีวิต และทรัพย์สินของประชาชน โดยการพัฒนาระบบป้องกันและแก้ไขปัญหาภัยคุกคามด้านความมั่นคง รวมทั้งโรคอุบัติใหม่

## ตำแหน่งการพัฒนาจังหวัดสมุทรปราการ (Positioning)

1) เมืองอุตสาหกรรมที่เป็นมิตรกับสิ่งแวดล้อมเพื่อการส่งออก (Eco-Industrial Town)

2) เมืองปริมณฑลศูนย์กลางการขนส่งและกระจายสินค้าเพื่อรองรับการผลิต การค้า การลงทุน การบริการ และการพาณิชย์

3) เมืองปริมณฑลน่าอยู่ ที่รองรับการขยายตัวของเมืองหลวง

**เมืองปริมณฑลศูนย์กลางการขนส่ง**

**และกระจายสินค้าเพื่อรองรับการผลิต การค้า**

**การลงทุน การบริการ และการพาณิชย์**

**เมืองอุตสาหกรรมที่เป็นมิตรกับ**

**สิ่งแวดล้อมเพื่อการส่งออก**

**เมืองปริมณฑลน่าอยู่**

**ที่รองรับการขยายตัวของเมืองหลวง**

จังหวัดสมุทรปราการ

ภาพที่ 2.2‑1 ตำแหน่งการพัฒนาจังหวัดสมุทรปราการ (Positioning)

## ความสอดคล้องประเด็นยุทธศาสตร์ เป้าประสงค์ กลยุทธ์ ตัวชี้วัด ค่าเป้าหมาย

ตารางที่ 2.2‑1 ความสอดคล้องประเด็นการพัฒนา เป้าประสงค์ กลยุทธ์ ตัวชี้วัด ค่าเป้าหมาย

| **ประเด็นการพัฒนา** | **แผนงาน** | **กลยุทธ์** | **ตัวชี้วัดของแผนงาน/ค่าเป้าหมาย (ปี 2566)** |
| --- | --- | --- | --- |
| **1.ส่งเสริมอุตสาหกรรมและเกษตรกรรมให้มีศักยภาพเพื่อการแข่งขันในระดับสากล และพัฒนาเมืองควบคู่กับการฟื้นฟู อนุรักษ์ทรัพยากรธรรมชาติและสิ่งแวดล้อมอย่างสมดุล** | 1.1 ภาคอุตสาหกรรมมีศักยภาพในการแข่งขันเพิ่มขึ้นภายใต้การดำเนินธุรกิจที่เป็นมิตรกับสิ่งแวดล้อม | 1.1.1 สร้างเสริมจิตสำนึกผู้ประกอบการให้รักษาดุลยภาพสภาพแวดล้อม รวมทั้งการผลิตสินค้าที่เป็นมิตรต่อสิ่งแวดล้อม  1.1.2 สนับสนุนการป้องกันปัญหามลพิษโดยใช้เทคโนโลยีสะอาด (Clean Technology) และนำของเสียกลับมาใช้ใหม่ตามหลักการ 3 R's (Reuse Reduce Recycle) เพื่อลดต้นทุน | 1.1 ร้อยละที่เพิ่มขึ้นของโรงงานอุตสาหกรรมที่ผ่านการรับรองอุตสาหกรรมสีเขียวระดับที่ 1-5 ที่ใบรับรองยังไม่หมดอายุ  (ร้อยละ 15) |
| 1.1.3 ส่งเสริมและเพิ่มศักยภาพในการแข่งขันของผู้ประกอบการให้สามารถเพิ่มประสิทธิภาพและลดต้นทุนการผลิตได้อย่างยั่งยืน | 1.2 จำนวนโรงงานที่ได้รับการส่งเสริมและเพิ่มศักยภาพในการแข่งขันให้สามารถเพิ่มประสิทธิภาพและลดต้นทุนการผลิต  (15 แห่ง) |
| 1.1.4 ส่งเสริมการพัฒนาเมืองอุตสาหกรรมเชิงนิเวศเสริมการพัฒนาเมืองอุตสาหกรรมเชิงนิเวศ | 1.3 การยกระดับการพัฒนาเมืองอุตสาหกรรมเชิงนิเวศ จ.สมุทรปราการ (ระดับที่ 1 - 5) (ระดับที่ 2) |
| 1.2 ส่งเสริมเกษตรกรผลิตสินค้าเกษตรปลอดภัยเป็นมิตรกับสิ่งแวดล้อม | 1.2.1 ส่งเสริมการผลิตและแปรรูปสินค้าเกษตรปลอดภัยให้ได้การรับรองมาตรฐาน (GAP)  1.2.2 ถ่ายทอดองค์ความรู้ให้เกษตรกรและผู้ประกอบการมีทักษะที่เหมาะสม สามารถนำไปปรับปรุงกระบวนการผลิตให้ได้ผลผลิตที่มีคุณภาพ  1.2.3 ส่งเสริมการบริหารจัดการในพื้นที่เขตเกษตรเศรษฐกิจ (Zoning) โดยเพิ่มศักยภาพด้านพืช ประมงและการเพาะเลี้ยงสัตว์น้ำบริเวณชายฝั่งทะเล  1.2.4 ส่งเสริมการสร้างแบรนด์สินค้าเกษตรที่เป็นอัตลักษณ์ของพื้นที่และการตลาดสินค้าเกษตรปลอดภัยได้มาตรฐาน | 1.4 ร้อยละที่เพิ่มขึ้นของจำนวนเกษตรกรที่ได้รับรองมาตรฐานสินค้าเกษตรปลอดภัย (GAP) (ร้อยละ 5)  1.5 จำนวนผู้ประกอบการที่ผ่านการอบรมพัฒนาศักยภาพ  (74 ราย) |
| 1.2.5 ส่งเสริมการสร้างมูลค่าเพิ่มด้วยนวัตกรรมเชิงพาณิชย์และทรัพย์สินทางปัญญา | 1.6 จำนวนเกษตรกรเป้าหมายที่ได้รับการส่งเสริมเพิ่มมูลค่าด้วยนวัตกรรมเชิงพาณิชย์และทรัพย์สินทางปัญญา (50 ราย) |
| 1.3 ชุมชนและแหล่งทรัพยากรธรรมชาติได้รับการจัดการคุณภาพด้านสิ่งแวดล้อม โดยการมีส่วนร่วมอย่างเป็นระบบและมีประสิทธิภาพ | 1.3.1 ส่งเสริมการจัดการขยะมูลฝอยตาม Roadmap และการแปรรูปขยะมูลฝอยเป็นพลังงาน โดยใช้นวัตกรรมและเทคโนโลยีที่เหมาะสมกับพื้นที่ | 1.7 ร้อยละที่ลดลงของปริมาณขยะมูลฝอยสะสมในพื้นที่  (ร้อยละ 5) |
| 1.3.2 เฝ้าระวังคุณภาพอากาศในพื้นที่วิกฤติและพื้นที่เสี่ยง โดยการประเมินสุขภาพของประชาชน และการถ่ายทอดองค์ความรู้ในการป้องกันตนเอง | 1.8 ร้อยละของประชาชนที่อยู่อาศัยรอบกองขยะหรือพื้นที่เสี่ยงได้รับการเฝ้าระวังและดูแลด้านสุขภาพ (ร้อยละ 10) |
| 1.3.3 เร่งบูรณะและฟื้นฟูแม่น้ำสายหลักไม่ให้เสื่อมโทรมมากกว่าที่เป็นอยู่ โดยการส่งเสริมกระบวนการมีส่วนร่วมจากทุกภาคส่วน  1.3.4 สร้างเสริมระบบการป้องกันกัดเซาะชายฝั่ง และการเฝ้าระวังภัยพิบัติทางธรรมชาติ เพื่อป้องกันการกัดเซาะชายฝั่งและการพังทลายของดิน | 1.9 ร้อยละที่เพิ่มขึ้นของแหล่งน้ำได้รับการพัฒนา ปรับปรุงและฟื้นฟูเพื่อเพิ่มปริมาณน้ำต้นทุน (ร้อยละ 20)  1.10 ร้อยละที่เพิ่มขึ้นของพื้นที่ชายฝั่งทะเลหรือตลิ่งริมคลองได้รับการป้องกัน (ร้อยละ 5) |
|  |  | 1.3.5 สนับสนุนให้ประชาชนเข้ามาเป็นสมาชิกเครือข่ายการเฝ้าระวังมลพิษสิ่งแวดล้อมในพื้นที่ โดยสร้างความรู้ ความเข้าใจ ความตระหนัก และการมีส่วนร่วมของประชาชน | 1.11 ร้อยละที่เพิ่มขึ้นของจำนวนประชาชนที่เข้ามาเป็นสมาชิกอาสาสมัครเครือข่ายเฝ้าระวังคุณภาพสิ่งแวดล้อม (ทสม.)  (ร้อยละ 10) |

ตารางที่ 2.2‑1 ความสอดคล้องประเด็นการพัฒนา เป้าประสงค์ กลยุทธ์ ตัวชี้วัด ค่าเป้าหมาย (ต่อ)

| **ประเด็นการพัฒนา** | **แผนงาน** | **กลยุทธ์** | **ตัวชี้วัดของแผนงาน/ค่าเป้าหมาย (ปี 2566)** |
| --- | --- | --- | --- |
| **2.พัฒนาคุณภาพชีวิตประชาชน โดยการจัดการด้านการศึกษา สาธารณสุข ศาสนาศิลปวัฒนธรรม สาธารณูปโภค และสาธารณูปการอย่างเพียงพอ และทั่วถึง** | 2.1 ประชาชนมีคุณภาพชีวิตที่ดีขึ้น โดยการสร้างกระบวนการมีส่วนร่วม เพื่อให้เกิดความเสมอภาคและความเท่าเทียมกันในสังคม | 2.1.1 ส่งเสริมอาชีพและพัฒนาทักษะด้านฝีมือแรงงาน เพื่อยกระดับรายได้ และสร้างโอกาสในการมีงานทำของประชาชน | 2.1 ร้อยละที่เพิ่มขึ้นของมูลค่าผลิตภัณฑ์มวลรวมจังหวัด (ร้อยละ 2) |
| 2.2 ร้อยละของผู้ว่างงาน ได้รับการพัฒนาทักษะฝีมือเพื่อเพิ่มทางเลือกในการประกอบอาชีพ (ร้อยละ 5) |
| 2.1.2 พัฒนาศักยภาพผู้ประกอบการ โดยเพิ่มขีดความสามารถในการแข่งขันทั้งในด้านการผลิตและการค้าพร้อมกับการเสริมสร้างการรวมกลุ่มทางธุรกิจเพื่อให้เกิดความแข็งแกร่ง | 2.3 จำนวนผู้ประกอบการได้รับการพัฒนาขีดความสามารถในการแข่งขัน (100 ราย) |
| 2.4 ร้อยละของผู้ประกอบการได้รับการคุ้มครองด้านทรัพย์สินทางปัญญา  (ร้อยละ 10) |
| 2.1.3 ส่งเสริมให้ประชาชน ชุมชน/หมู่บ้านมีการน้อมนำหลักปรัชญาเศรษฐกิจพอเพียงมาปรับใช้ในการดำเนินชีวิตประจำวัน | 2.5 ร้อยละที่เพิ่มขึ้นของประชาชนที่มีการน้อมนำหลักปรัชญาของเศรษฐกิจพอเพียง มาใช้ในชีวิตประจำวัน (ร้อยละ 20) |
| 2.1.4 ส่งเสริมการพัฒนาคุณภาพระบบสาธารณูปโภค สาธารณูปการ และการให้บริการทางการศึกษา การสาธารณสุข การกีฬา ศาสนสถาน ศิลปะและวัฒนธรรม | 2.6 จำนวนที่เพิ่มขึ้นของถนนสายหลักและสายรองที่ได้รับการปรับปรุง/ซ่อมแซม  (10 สาย) |
| 2.7 ร้อยละที่ลดลงของประชาชนที่เสียชีวิตจากโรคติดต่อ (ร้อยละ 5) |
| 2.1.5 ยกระดับคุณภาพการศึกษาให้มีความสามารถรองรับการแข่งขันของประเทศโดยการมีส่วนร่วมของทุกภาคส่วน | 2.8 ร้อยละของนักเรียนทุกกลุ่มการศึกษามีมีคะแนนผลการทดสอบทางการศึกษาระดับชาติขั้นพื้นฐาน (O-net, N-net, V-net, T-net) เพิ่มขึ้นจากการปีการศึกษา ที่ผ่านมา ทุกกลุ่มสาระการเรียนรู้ของค่าเฉลี่ยคะแนน (ร้อยละ 3) |
| 2.9 สัดส่วนการศึกษาสายอาชีวะต่อสายสามัญเพิ่มขึ้น (40:60) |
| 2.10 ผู้เรียนทุกกลุ่มการศึกษามีทักษะและคุณลักษณะในศตวรรษ ที่ 21 (3Rs 8Cs) (ร้อยละ 100) |
| 2.1.6 ส่งเสริมกระบวนการผลิตและการตลาดสินค้า OTOP ให้ได้มาตรฐานสากล และตอบสนองต่อความต้องการของผู้บริโภค | 2.11 ร้อยละที่เพิ่มขึ้นของรายได้จากการจำหน่ายผลิตภัณฑ์ OTOP (ร้อยละ10) |
| 2.1.7 ส่งเสริมคุณภาพชีวิตของประชาชนรอบโรงงานโดยใช้โรงงานเป็นกลไกในการสนับสนุน | 2.12 จำนวนชุมชนรอบโรงงานเป้าหมายที่มีรายได้เพิ่มขึ้น จากการสนับสนุนของโรงงานในแหล่งชุมชน (5 ชุมชน) |


ตารางที่ 2.2‑1 ความสอดคล้องประเด็นการพัฒนา เป้าประสงค์ กลยุทธ์ ตัวชี้วัด ค่าเป้าหมาย (ต่อ)

|  |  |  |  |
| --- | --- | --- | --- |
| **ประเด็นการพัฒนา** | **แผนงาน** | **กลยุทธ์** | **ตัวชี้วัดแผนงาน/ค่าเป้าหมาย (ปี 2566)** |
| **3.ส่งเสริมระบบ Logistics เชื่อมโยงกับภูมิภาคอื่น และเขตเศรษฐกิจอาเซียน โดยพัฒนาการบริหารจัดการ และปรับปรุงโครงข่ายการคมนาคมขนส่งให้สมบูรณ์ยิ่งขึ้น เพื่อลดต้นทุนและเพิ่มขีดความสามารถในการแข่งขัน** | 3.1 เพิ่มขีดความสามารถโครงสร้างพื้นฐานด้านการขนส่งทุกรูปแบบ เพื่อให้สอดคล้องกับการใช้งานของระบบโลจิสติกส์และชุมชน | 3.1.1 พัฒนาและปรับปรุง/ซ่อมแซมถนนสายหลัก/สายรอง สะพาน และสิ่งอำนวยความสะดวกด้านการจราจรเพื่อให้ประชาชนสามารถสัญจรและขนส่งสินค้าได้โดยสะดวก  3.1.2 ก่อสร้างและขยายช่องจราจรถนนสายหลักและสายรอง เพื่ออำนวยความสะดวก และเชื่อมโยงโครงข่ายการคมนาคมขนส่งทุกรูปแบบ  3.1.3 รณรงค์ และบังคับใช้กฎหมายกับผู้ใช้รถใช้ถนน เพื่อเสริมสร้างวินัยการจราจรและพัฒนาสิ่งอำนวยความสะดวกด้านการจราจรรวมทั้งบริการขนส่งสาธารณะให้ครอบคลุมพื้นที่ | 3.1 จำนวนที่เพิ่มขึ้นของถนนสายหลัก/สายรอง และสะพานที่ได้รับการพัฒนาและปรับปรุง/ซ่อมแซม (15 สาย) |
| 3.2 ร้อยละที่ลดลงของอุบัติเหตุด้านการจราจรในจังหวัดสมุทรปราการ (ร้อยละ 5) |
| 3.1.4 สนับสนุนการพัฒนาพื้นที่เฉพาะบริเวณโดยรอบสถานีรถไฟฟ้าขนส่งระบบรางและพัฒนาที่ดินให้เกิดความคุ้มค่า เหมาะสมตามศักยภาพของพื้นที่ | 3.3 ร้อยละที่เพิ่มขึ้นของปริมาณผู้ใช้บริการระบบขนส่งมวลชน (ร้อยละ 10) |
| **4.ส่งเสริมกิจกรรมการท่องเที่ยวเชิงนิเวศ ประวัติศาสตร์ ศิลปวัฒนธรรม กีฬาและนันทนาการ โดยการพัฒนาแหล่งท่องเที่ยว ผู้ประกอบการ สินค้าและบริการ รวมทั้งส่งเสริมเทคโนโลยีดิจิทัลเพื่อการท่องเที่ยว** | 4.1 แหล่งท่องเที่ยวได้รับการพัฒนาสิ่งอำนวยความสะดวกให้มีความสอดคล้องกับสภาพแวดล้อมและมีความปลอดภัยต่อนักท่องเที่ยวตามมาตรฐานสากล รวมทั้งสินค้าและบริการด้านการท่องเที่ยวได้รับการพัฒนาให้มีคุณภาพสู่มาตรฐานสากล | 4.1.1 .พัฒนาสิ่งอำนวยความสะดวกในแหล่งท่องเที่ยวให้เพียงพอและได้มาตรฐานตอบสนองต่อความต้องการของคนทุกกลุ่ม (Tourism for All)  4.1.2 พัฒนาโครงสร้างพื้นฐานเส้นทางสายหลัก และสายรองให้ได้มาตรฐานสามารถเข้าถึงแหล่งท่องเที่ยวได้สะดวก รวดเร็ว และปลอดภัย | 4.1 จำนวนที่เพิ่มขึ้นของแหล่งท่องเที่ยวที่ได้รับการพัฒนา ได้มาตรฐานสากล (12 แห่ง) |
| 4.1.3 ส่งเสริมการประชาสัมพันธ์และการตลาดด้านการท่องเที่ยว เชิงประวัติศาสตร์ ศิลปวัฒนธรรม  4.1.4 พัฒนาบุคลากรด้านการท่องเที่ยวในอุตสาหกรรมท่องเที่ยวและเครือข่ายทางธุรกิจของผู้ประกอบการให้เข้มแข็งมีความเป็นเจ้าบ้านที่ดี | 4.2 ร้อยละที่เพิ่มขึ้นของจำนวนผู้เยี่ยมเยือน  (ร้อยละ 11) |
| 4.1.5 ส่งเสริมการจัดกิจกรรมการท่องเที่ยวและประเพณีวัฒนธรรมท้องถิ่น  4.1.6 ส่งเสริมการท่องเที่ยวแบบ One Day Trip | 4.3 ร้อยละที่เพิ่มขึ้นของรายได้จากการท่องเที่ยว (ร้อยละ 17) |
| 4.1.7 พัฒนาทักษะในการผลิตและจำหน่ายสินค้าของชุมชน รวมทั้งเชื่อมโยงสินค้าทางการเกษตร ผลิตภัณฑ์ชุมชน (OTOP) เข้าสู่ภาคธุรกิจบริการท่องเที่ยว  4.1.8 พัฒนาคุณภาพและมาตรฐานสินค้าและบริการด้านการท่องเที่ยว อย่างมีมาตรฐานสอดรับกับการพัฒนาการท่องเที่ยวอย่างยั่งยืน เพื่อสร้างมูลค่าเพิ่ม รวมทั้งจัดหาช่องทางการจำหน่ายให้สอดรับกับความต้องการของผู้บริโภค | 4.4 ร้อยละที่เพิ่มขึ้นของมูลค่าการจำหน่ายผลิตภัณฑ์ชุมชน (ร้อยละ 10) |

ตารางที่ 2.2‑1 ความสอดคล้องประเด็นการพัฒนา เป้าประสงค์ กลยุทธ์ ตัวชี้วัด ค่าเป้าหมาย (ต่อ)

|  |  |  |  |
| --- | --- | --- | --- |
| **ประเด็นการพัฒนา** | **แผนงาน** | **กลยุทธ์** | **ตัวชี้วัดแผนงาน/ค่าเป้าหมาย (ปี 2566)** |
| **5.เสริมสร้างความปลอดภัยในชีวิต และทรัพย์สินของประชาชน โดยการพัฒนาระบบป้องกันและแก้ไขปัญหาภัยคุกคามด้านความมั่นคง รวมทั้งโรคอุบัติใหม่** | 5.1 ประชาชนมีความมั่นคงปลอดภัยในชีวิต ร่างกาย และทรัพย์สินจากภัยคุกคามความมั่นคงรูปแบบใหม่ รวมทั้งมีความสามัคคีโดยมีส่วนรวมบนวิถีทางประชาธิปไตย | 5.1.1 สร้างความเข้าใจและตระหนักถึงความสำคัญ รวมทั้งการเข้ามามีส่วนร่วมในการต่อต้านภัยคุกคาม การรักษาความสงบเรียบร้อย และความมั่นคง เพื่อป้องกันและเตรียมการแก้ไขปัญหาของภาคประชาชน  5.1.2 สร้างความตระหนักแก่ประชาชนในการดำเนินชีวิตตามวิถีทางประชาธิปไตยในการสร้างความสมานฉันท์และลดความเหลื่อมล้ำในสังคม  5.1.3 ส่งเสริมให้สื่อสารมวลชนเข้ามามีบทบาท ในการปฏิบัติการข่าวสารสนับสนุนการดำเนินการเพื่อต่อต้านภัยคุกคามและเป็นปัจจัยสนับสนุนความสำเร็จในการป้องกันและแก้ไขปัญหาความมั่นคง | 5.1 ร้อยละที่เพิ่มขึ้นของหมู่บ้าน/ชุมชนที่เข้ามาเป็นเครือข่ายการเฝ้าระวังภัยคุกคามด้านความมั่นคง (ร้อยละ 10) |
| 5.2 ร้อยละที่ลดลงของหมู่บ้าน/ชุมชนแพร่ระบาดยาเสพติดรุนแรง (ร้อยละ 10) |
| 5.1.4 ส่งเสริมการมีส่วนร่วมแก้ไขปัญหายาเสพติดของภาคประชาชนและชุมชน เพื่อเพิ่มประสิทธิภาพในการสกัดกั้น และปราบปรามการค้ายาเสพติดจากประเทศเพื่อนบ้าน  5.1.5 ส่งเสริมการสร้างภูมิคุ้มกันให้กับประชาชนโดยเฉพาะเด็กและเยาวชน | 5.3 ร้อยละที่เพิ่มขึ้นของเด็กและเยาวชนที่ได้รับการเสริมสร้างภูมิคุ้มกันเพื่อป้องกันและแก้ไขปัญหายาเสพติด(ร้อยละ 2) |
| 5.1.6 ส่งเสริมการสร้างเครือข่ายการข่าวด้านความมั่นคง ด้วยการบูรณาการทุกภาคส่วนในการแลกเปลี่ยนข้อมูลข่าวสาร | 5.4 ร้อยละที่เพิ่มขึ้นของศูนย์ประสานงานอาสา  สมัครประชาธิปไตยหมู่บ้าน (ร้อยละ 2) |
| 5.2 ประชาชนมีความพร้อมในการเผชิญกับปัญหาสาธารณภัย และภัยพิบัติทุกรูปแบบ | 5.2.1 ส่งเสริมให้ภาครัฐ และเอกชนสามารถบริหารจัดการภัยในเชิงรุก ทั้งการแจ้งเตือนภัย การป้องกันภัย การระงับภัย การบรรเทาภัยและการฟื้นฟูผลที่เกิดขึ้น  5.2.2 สร้างเสริมองค์ความรู้ในการป้องกันและรับมือสาธารณภัย ภัยพิบัติ และโรคอุบัติใหม่ | 5.5 ร้อยละที่เพิ่มขึ้นของประชาชนที่ได้รับการเตรียมความพร้อมในการป้องกันตนเองจากภัยคุกคามด้านต่าง ๆ  (ร้อยละ 20) |

## สรุปภาพรวมการจัดทำแผนของจังหวัดสมุทรปราการ

****

ภาพที่ 2.2‑2 สรุปภาพรวมการจัดทำแผนของจังหวัดสมุทรปราการ

### ประเด็นการพัฒนาที่ 1 ส่งเสริมอุตสาหกรรมและเกษตรกรรมให้มีศักยภาพเพื่อการแข่งขันในระดับสากล และพัฒนาเมืองควบคู่กับการฟื้นฟู อนุรักษ์ทรัพยากรธรรมชาติและสิ่งแวดล้อมอย่างสมดุล

****

ภาพที่ 2.2‑3 สรุปภาพรวมประเด็นการพัฒนาที่ 1


### ประเด็นการพัฒนาที่ 2 พัฒนาคุณภาพชีวิตประชาชน โดยการจัดการด้านการศึกษา สาธารณสุข ศาสนาศิลปวัฒนธรรม สาธารณูปโภค และสาธารณูปการอย่างเพียงพอ และทั่วถึง

ภาพที่ 2.2‑4 สรุปภาพรวมประเด็นการพัฒนาที่ 2

### ประเด็นการพัฒนาที่ 3 ส่งเสริมระบบ Logistics เชื่อมโยงกับภูมิภาคอื่น และเขตเศรษฐกิจอาเซียน โดยพัฒนาการบริหารจัดการ และปรับปรุงโครงข่ายการคมนาคมขนส่งให้สมบูรณ์ยิ่งขึ้น เพื่อลดต้นทุนและเพิ่มขีดความสามารถในการแข่งขัน

ภาพที่ 2.2‑5 สรุปภาพรวมประเด็นการพัฒนาที่ 3

### ประเด็นการพัฒนาที่ 4 ส่งเสริมกิจกรรมการท่องเที่ยวเชิงนิเวศ ประวัติศาสตร์ ศิลปวัฒนธรรม กีฬาและนันทนาการ โดยการพัฒนาแหล่งท่องเที่ยว ผู้ประกอบการ สินค้าและบริการ รวมทั้งส่งเสริมเทคโนโลยีดิจิทัลเพื่อการท่องเที่ยว



ภาพที่ 2.2‑6 สรุปภาพรวมประเด็นการพัฒนาที่ 4

### ประเด็นการพัฒนาที่ 5 เสริมสร้างความปลอดภัยในชีวิต และทรัพย์สินของประชาชน โดยการพัฒนาระบบป้องกันและแก้ไขปัญหาภัยคุกคาม ด้านความมั่นคง รวมทั้งโรคอุบัติใหม่



ภาพที่ 2.2‑7 สรุปภาพรวมประเด็นการพัฒนาที่ 5